הוועדה לקידום מעמד האישה ולשוויון מגדרי, כנסת 25, פרוטוקול מספר 51, 2024-02-05 00:00

פנינה תמנו: צוהריים טובים לכולם, שבוע טוב שיהיה

פנינה תמנו:  אני פותחת את הדיון בנושא סיוע, טיפול ואכיפה של פיטורי נשים בצל המלחמה

פנינה תמנו:  נושא סופר חשוב

פנינה תמנו:  אני גם רוצה לברך את פורום הגבורה, יש לנו גם משפחות שכולות

פנינה תמנו:  תודה שאתם כאן

פנינה תמנו:  אנחנו ניתן לכם בהמשך לדבר

פנינה תמנו:       אני פותחת בנושא הזה שהוא סופר חשוב

פנינה תמנו:  במלחמה יש לנו הרבה מאוד אתגרים, יש הרבה מאוד נושאים שעולים

פנינה תמנו:  אני חושבת שאחד הנושאים החשובים זה לדעת שגם בתקופה הזאת, גם אם אנחנו נמצאים במלחמה, גם אם אנחנו נמצאים בתקופה מאתגרת, כל מי שיושב כאן סביב השולחן, ובכלל גם בקרב מקבלי ההחלטות הדעה הרווחת היא מאוד ברורה – שאנחנו לא נאפשר שתהיה פגיעה בתעסוקת נשים

פנינה תמנו:  בטח כאשר אנחנו רואים את ההירתמות של משקי הבית, של התאים המשפחתיים, שרוב רובן של הנשים שנמצאות בעורף ונלחמות בעורף כדי שבני הזוג יילחמו בחזית וכדי שבאמת מדינת ישראל תעבור את התקופה הזאת תוך כדי שאנחנו מביסים את האויבים שלנו

פנינה תמנו:  ברור לנו שהנשים הללו נושאות בנטל מאוד כבד, אבל יש לומר גם בצורה מאוד מעוררת השראה, של הרבה מאוד נשים של מילואימניקים, נשות אנשי הקבע

פנינה תמנו:  שהן עושות את זה מתוך אהבת ישראל, מתוך ציונות מאוד גדולה, תוך ויתור עצמי מאוד גדול

פנינה תמנו:  יש לי הרבה מאוד שיחות עם הנשים שמובילות את הפורומים וגם נמצאות איתנו כאן

פנינה תמנו:  אחר כך אנחנו גם נשמע אותן

פנינה תמנו:       אבל כמה דקות לפני הדיון קיבלתי בשורה

פנינה תמנו:  אנחנו עושים כאן הרבה מאוד דיונים על הגנה על בני ובנות זוג של המשרתים

פנינה תמנו:  ואני חושבת שבסופו של דבר עוד מתחילת המתווה הכלכלי, התקציב יבוא השבוע לכנסת, אבל עוד בתחילת המתווה הכלכלי הוועדה הזאת שמה את הנושא הזה על סדר היום, גם על סדר יומה של ועדת הכספים

פנינה תמנו:  ואני גם שמחה שכמה דקות לפני הדיון הזה התבשרתי על הודעה משותפת של משרד האוצר והעבודה וההסתדרות וכמובן נשיאות המגזר העסקי

פנינה תמנו:  אני רוצה גם לומר שיש איתנו את נשיאות המגזר העסקי, דובי אמיתי, שהוא נמצא בשירות מילואים, אבל הוא נכון לעלות ולבשר לנו את הבשורה

פנינה תמנו:       דובי שלום

פנינה תמנו:  קודם כול, יפה לך מדים

פנינה תמנו:  אנחנו רגילים לראות אותך במסדרונות הכנסת, נלחם על המגזר העסקי

פנינה תמנו:  ואני ממש שמחתי לראות את הבשורה וגם את השותפות שלך בתוך הבשורה הזאת

פנינה תמנו:  כי היו לנו כמה שיחות, אמנם תוך כדי מסדרון ותוך כדי הדיונים בוועדת הכספים

פנינה תמנו:  אבל אני אמרתי, בסוף המאבק הזה הוא לא מאבק של נשים

פנינה תמנו:  הוא מאבק של כל מי שאוהב ישראל ומבין שכולנו יכולים לנצח את זה ביחד, את התקופה המאתגרת הזאת

פנינה תמנו:  וטוב מאוד שאתה היית בתוך ההסכם הזה שהתגבש

פנינה תמנו:  בבקשה, ספר לנו קצת

דובי אמיתי: תודה לך, גברתי יושבת-הראש

דובי אמיתי:  אני חושב שיש לך חלק פעיל לטובת המגויסים

דובי אמיתי:  כשאני אומר מגויסים מבחינתי זה גם חיילי המילואים ובעיקר נשות המילואים

דובי אמיתי:  למען הגילוי הנאות, אני כבר מהיום הראשון, מ-7 באוקטובר במילואים

דובי אמיתי:  אם הייתי צריך לדון בסוגיה הזאת בסקטור עסקי אז מן הסתם הייתי מדיר את רגליי כניגוד אינטרסים לכאורה

דובי אמיתי:  במקרה הזה לקחתי על עצמי את המנהיגות וראיתי לנכון באמת לטפל בכל נושא המגויסים

דובי אמיתי:       אז אתחיל בדבר הראשון

דובי אמיתי:  זו פעם ראשונה בהיסטוריה שמדינת ישראל בעניין הזה, בזכותו של שר האוצר, שהחליט לשפות את אנשי העסקים במדינת ישראל על ההוצאות הסוציאליות, שלמעשה זו הדלתא בין השכר ברוטו לעלות המעביד, שהמעסיקים צריכים לשלם לאנשי המילואים

דובי אמיתי:  מדובר על סכום לא מבוטל, קרוב ל-3 מיליארד שקלים

דובי אמיתי:  זה מה שנתן לנו את הדרייב כאנשי עסקים לעשות שורה של צעדים למען נשות המילואים

דובי אמיתי:  ואני רוצה לומר, אחרי שחתמנו אתמול בלילה על ההסכם אני מרגיש הרבה יותר נוח, הרבה יותר קל ולהיות בחזית

דובי אמיתי:  במקרה הזה אני בצפון, אבל כולנו מחולקים בין הצפון לדרום ובעוד גזרות לחימה

דובי אמיתי:  וזה מקל במידה מסוימת ואני מניח שאנחנו נעשה עוד דברים בהמשך

דובי אמיתי:       לגופו של עניין, מה שהוסכם ונחתם אתמול זה לאפשר לנשות המילואים עד כדי 8 ימי היעדרות נוספים כתוצאה מאם צריך לטפל בילד מתחת לגיל 14, מחלה חלילה, או כל דבר שקשור להיעדרות

דובי אמיתי:  זה מופיע בצורה מדורגת מ-30 ימים עד 60 תוספת של שני ימי היעדרות

דובי אמיתי:  מ-60 עד 90 ארבעה ימי היעדרות על חשבון המעסיק

דובי אמיתי:  ומ-91 עד 120 שישה ימי היעדרות

דובי אמיתי:  ומ-120 ומעלה שמונה ימי היעדרות

פנינה תמנו: שהם יקבלו על זה שכר מלא?     

דובי אמיתי: יקבלו על זה שכר מלא

דובי אמיתי:  ואני חושב שזו בשורה לנשות המילואים

דובי אמיתי:  אני אוסיף גם בשורה לאנשי המילואים

דובי אמיתי:  אם עד היום בחוק לא ניתן היה לפטר איש מילואים שחוזר מהשירות במשך 30 ימים העלינו את זה ל-60 ימים

דובי אמיתי:  ואני חייב לומר לכם, אני לא הייתי צריך פה הסכם

דובי אמיתי:  מרבית העסקים מתנהלים ומתנהגים אל מול אנשי המילואים במחויבות אמיתית, ערכית, ציונית

דובי אמיתי:  אבל ההסכם הזה הוא למען שלא יהיו לנו בשוליים מקרים שהם בודדים, אבל על מנת למגר אותם גם בעניין הזה

דובי אמיתי:       דבר נוסף שנסגר אתמול, כפי שאתן יודעות, בחוק: לאשת מילואים מותר להגיע שעה מאוחר יותר למקום העבודה או לצאת שעה אחת מוקדם יותר, ובתנאי שהיא עובדת משרה מלאה

דובי אמיתי:  וכשהעלו בפניי שיש נשים רבות שעובדות בצורה מפוצלת, אבל עדיין הן במשרה מלאה, 50% אצל מעסיק א' ו-50% אצל מעסיק ב', הן נפלו בין הכיסאות

דובי אמיתי:  גם להן מצאנו את הפתרון, שגם הן יוכלו באמת ליהנות מאותה שעה של היעדרות כזו או אחרת

דובי אמיתי:  אני חושב שהדברים האלו הם באמת בשורה אמיתית

דובי אמיתי:       דבר נוסף שמצאנו לנכון, אותם אנשי מילואים שלא יכלו לנצל את ימי החופשה במהלך 2023 כתוצאה מהלחימה אנחנו מאפשרים לצבור את הימים האלו, לגרור אותם לשנת 2024

דובי אמיתי:  ואני אומר, יש עדיין מה לעשות, אבל הדברים צריכים להיעשות בשיקול דעת, תוך כדי התחשבות בנטל הכבד של המעסיקים שסופגים פה נזקים לא פשוטים כלכליים

דובי אמיתי:  אנחנו צריכים להניע את הכלכלה, אבל מצד שני כולנו כחברה מחויבים לכלל המגויסים

דובי אמיתי:  כמו שאמרתי, בין אם זה הנשים שבעיניי מגויסות לא פחות מהגברים

דובי אמיתי:  המשימות שלהן הן משימות באמת קשות

דובי אמיתי:  אני מכיר, שוחחתי עם חלק גדול מכן ואני אמשיך לעשות ככל שניתן, באמת, בכלים העומדים לרשותי

פנינה תמנו: מצוין

דובי אמיתי: ולך גברתי יושבת-הראש אני מודה

דובי אמיתי:  באמת, אני אומר לך, יש לך חלק לא מבוטל במהלכים האלו

דובי אמיתי:  זה לא היו רק שיחות מסדרון, אלא גם שיחות שישבנו ביחד ודחפת לזה

דובי אמיתי:  ומגיע לך באמת המון קרדיט

פנינה תמנו: תודה רבה דובי

פנינה תמנו:  אני אקח משפט אחד שאמרת, שעדיין יש מה לעשות

פנינה תמנו:  אחד הדברים שאני חושבת שזה יכול לבוא רק בשיתוף פעולה עם מחזיקי העניין, עם בעלי העניין, לצורך העניין כמי שמייצג את המגזר העסקי – זה לחדד את הדברים, גם את החוק, אולי באיזה קמפיין בתוך המעסיקים

פנינה תמנו:  אני בטוחה שיש לכם כלים לעשות את זה

פנינה תמנו:  יכול להיות שזה באמת בשיתוף עם משרדי הממשלה

פנינה תמנו:  אבל לא תמיד מעסיק יודע שהוא מפטר שאסור לו

פנינה תמנו:  זה מה שנאמר

פנינה תמנו:  עכשיו, יכול להיות שזה הקטנת ראש, ויש כאלה שבאמת יכול להיות שלא מכירים את החוק

פנינה תמנו:       אחת התופעות שאנחנו רואים מעבר לימי חופשה וימי היעדרות והשעה בבוקר, זה שבאמת אנחנו צריכים פעמים רבות להגדיל את המודעות ולצאת בקריאה למגזר לא לפטר, לא מילואימניקים, לא בני ובנות זוג, שמצד אחד אחר כך אנחנו נגיע גם למשרד העבודה וגם לנציבות שוויון זכויות בעבודה, שהם הגורם האכיפתי

פנינה תמנו:  אבל בסוף אנחנו צריכים להגיע למצב שגם אנחנו מייצרים רוח, רוח ישראלית שהיא כל כך ענקית, היא מדהימה מה שקורה בהירתמות

פנינה תמנו:  אבל גם אותם צריך לגייס בהבנה של – 'רגע, עצור, מעסיק, אתה לא מפטר, בסוף האישה הזאת היא החזית ששומרת עליך, למרות שהיא בעורף'

פנינה תמנו:  אז אני מאמינה שיש לנו עוד מה לעשות

פנינה תמנו:  אני מודה לך

דובי אמיתי: רק משפט אחרון, ברשותך

דובי אמיתי:  אנחנו ממתינים כרגע להרחבת ההסכם הקיבוצי על ידי שר העבודה

דובי אמיתי:  אני מניח שזה יקרה תוך שבועיים ואז זה ייצא מן הכתוב אל הפועל, ותודה רבה על ההזדמנות

פנינה תמנו: תודה דובי

פנינה תמנו:  ואני חושבת שבאמת נרקמה פה ידידות שהיא חשובה, שיתוף פעולה שהוא חשוב

פנינה תמנו:  אנחנו נמשיך אותו יחד עם הוועדה, יחד עם הנשים המדהימות והנפלאות שאני חייבת לומר, רבות הן לבד בבית, כשבן הזוג נלחם, ועדיין מגיעות לכאן, משמיעות בגאון ובמנהיגות גדולה עבור נשים אחרות

פנינה תמנו:  כמו רותם שנמצאת איתנו כאן, באות ומשמיעות את הקול המאוד חשוב הזה

פנינה תמנו:  ובלי שהייתן משמיעות את הקול כנראה שדברים גם לא היו זזים

פנינה תמנו:  אז תודה רבה לך דובי על השותפות

פנינה תמנו:       אני רוצה לעבור, לעשות רגע עצירה קלה במהות הדיון ולעבור למשהו שהוא חשוב

פנינה תמנו:  זה לפורום הגבורה והמשפחות השכולות וגם פורום התקווה

פנינה תמנו:  נכון? שלום למשפחות החטופים

פנינה תמנו:  מי מכם רוצה להתחיל? אשר גדליה, אח של יוסף גדליה רס"ל

גדליה גל: כן, אשר גדליה

גדליה גל:  אני אמשיך באותו עניין, ככה אולי לעשות מעבר יותר חלק

גדליה גל:  אבל אני אספר לכם על נשים גיבורות

גדליה גל:  אחותי לדוגמה שישבה שבעה על אח שלי ותוך כדי השבעה בעלה חזר להילחם בעזה

גדליה גל:  על אשתי, שעם שני ילדים בבית ואני במילואים, אמרתי לה בואי נעבור כבר לקריית גת ליד הבסיס, כי אני לא רואה את עצמי מסיים בזמן הקרוב

פנינה תמנו: לוחם?     

גדליה גל: כן

פנינה תמנו: אתה עדיין במילואים?     

גדליה גל: כן, אני בצו 8

גדליה גל:  בימי שני ככה יצא ששחררו אותנו, אז אני פה

גדליה גל:  וזהו

גדליה גל:  וזה מתחבר למסר שאנחנו באים להגיד

גדליה גל:  אני אספר על יוסף

גדליה גל:  יוסף היה בדובדבן, לחם שלוש וחצי שנים שם, היה בקבע

גדליה גל:  כנראה החייל הכי פעיל בצה"ל

גדליה גל:  עשה מעל 100 פעולות ביהודה ושומרון

פנינה תמנו: בן כמה?     

גדליה גל: בן 22, היה נשוי שנה

גדליה גל:  ובבוקר שמחת תורה שנינו הוקפצנו

גדליה גל:  אני נסעתי דרומה בערך ב-8:00, הוא נסע ב-8:30

גדליה גל:  הוא הגיע לכפר עזה

גדליה גל:  הגיע לשם, חילץ את החברים ההרוגים שלו

גדליה גל:  נכנס פנימה שוב, חילץ עוד אנשים שהיו עמוק עמוק בתוך כפר עזה

גדליה גל:  ואז נכנס שוב פעם ולחם מעטים מול רבים שם

גדליה גל:  המחבלים שם השתלטו על כל הבתים בקו מבנים האחרון שם של הצעירים

גדליה גל:  באיזה שהוא שלב הם חטפו RPG רימונים, ירי

גדליה גל:  הוא כנראה נהרג שם

גדליה גל:  אנחנו לא יודעים כי איזה כמה שעות היה נתק

גדליה גל:  בסופו של דבר מצאו את הגופה שלו בערב

פנינה תמנו: איפה, בכפר עזה?     

גדליה גל: בכפר עזה, כן

גדליה גל:  דבר שאני, אולי הסיבה שחברים שלי חלקם כבר קצת עובדים כשיש להם הפסקה מהמילואים

גדליה גל:  חלקם מתעסקים בלימודים

גדליה גל:  אני גם בלימודים, גם בעבודה, אבל אני לא נוגע בדברים האלה

גדליה גל:  מהסיבה הפשוטה שאני לא רואה את עצמי מסוגל להמשיך את החיים, בטוח לא אם אנחנו לא מנצחים את המלחמה הזאת

גדליה גל:  ובטוח לא אם אני לא עושה את הכול כדי לראות שזה מה שקורה

גדליה גל:  אני מנסה לדבר עם כמה שיותר אנשים בעלי השפעה וגם פה

גדליה גל:       אני מרגיש שחסר, חסרה מאוד הנגיעה במציאות בדבר הזה, ההבנה שאין לנו חיים, אין לנו חיים מעבר, מה שהיה לפני זה נגמר

גדליה גל:  אני מסכם את החיים שלי, זה אולי נשמע קצת קיצוני, אבל כשתבינו את החיבור שהיה עם אח שלי, אז אולי זה יישמע לכם יותר הגיוני

גדליה גל:  זה החיים שלנו בסוף

גדליה גל:  גם לנו יצא בעזה לעשות פעולות ששישה מחבריי נפצעו, חלקם קשה מאוד

גדליה גל:  אנחנו יוצאים למשימות

גדליה גל:  חבר שלי כתב מכתבי פרידה מהילדות שלו ומאשתו

גדליה גל:  הוא במקרה יצא פצוע קשה, אבל הוא ידע שהסיכוי שלו לחיות מהפעולה הייתה כנראה 50% במקסימום

גדליה גל:  ואנחנו עושים את הדברים האלה לא בשביל עוד סבב ולא בשביל לספר לעצמנו סיפורים

גדליה גל:  אנחנו עושים את זה כי אנחנו מבינים שאנחנו חייבים לנצח את האויב הזה פעם אחת ולתמיד

גדליה גל:  זו חייבת להיות מלחמת עזה האחרונה, ואנחנו נעמוד על זה

פנינה תמנו: תודה אשר

פנינה תמנו:  אני משתתפת בצערך

פנינה תמנו:  ואני קודם כול רוצה להודות לך על שירות המילואים, ומאחלת לך שתחזור לחיק משפחתך, לרעייתך, לילדים, בשלום

פנינה תמנו:  ואפילו שתמשיך לבקר אותנו כאן

פנינה תמנו:       עמיחי שטיינברג, פורום הגבורה, משפחות שכולות

פנינה תמנו:  אח של מח"ט הנחל, יהונתן שטיינברג ז"ל

עמיחי שטיינברג: שלום לכולם

עמיחי שטיינברג:  הוועדה הזאת נורא חשובה

עמיחי שטיינברג:  נשים חזקות, אז אני במשך 20 שנים מכיר את גיסתי, יסכה, שהיא אישה חזקה שחיה בצל חיי הקבע, מתוך שליחות משפחתית למען עם ישראל

עמיחי שטיינברג:  תודעה של מה אנחנו עושים פה, וכך הם מחנכים את הילדים

עמיחי שטיינברג:  שבתות בצבא, אבא שלא נמצא בבית

עמיחי שטיינברג:  אבל תמיד הוא נמצא

עמיחי שטיינברג:  הוא נוכח בבית, אבל לא תמיד בפועל

פנינה תמנו: יש איתנו פה את פורום נשות אנשי הקבע

עמיחי שטיינברג: וגיסתי יסכה, אחת המשימות שהיו לה במהלך השנים האלה זה לחזק את נשות הקבע, שהיו תחת פיקודו של יהונתן אחי

עמיחי שטיינברג:  וגם הרגישות של אחי באה לידי ביטוי, אנקדוטה קטנה ככה כי נזכרתי בפתיחה שאמרת לוועדה

עמיחי שטיינברג:  כשהוא היה מח"ט בנימין, אז הוא שלח הודעה לכל נשות המילואים של חיילי המילואים שהגיעו לגזרה

עמיחי שטיינברג:  הוא כתב להם: "צוהריים טובים

עמיחי שטיינברג:  ביממה האחרונה זכינו להכניס את הגדוד לתעסוקה מבצעית בגזרת בנימין, מהמורכבות ביהודה ושומרון"

עמיחי שטיינברג:  זה היה ב-2019, זאת הייתה גזרה מאוד חמה

עמיחי שטיינברג:  וככה הוא כותב לנשות אנשי המילואים: "בעיניי אין דבר מובן מאליו שאנשי מילואים עוזבים את הבית ואת מקומות העבודה למשך שלושה שבועות ומתמסרים לסייע בהגנה על הבית

עמיחי שטיינברג:  הצלחת הגדוד במשימות ובאתגרים תלויה קודם כל בשדרת המפקדים המובילה ובעורף האזרחי המוצק שתומך אותם מבית

עמיחי שטיינברג:  אני רואה בכן שותפות פעילות עימנו במשימה ומבקש להביע את הערכתי ולהודות לכן מראש"

עמיחי שטיינברג:  כך הוא כתב לנשות המילואים ב-2019

עמיחי שטיינברג:  מילואימניקים שהגיעו לגזרה שלו

עמיחי שטיינברג:       יוני בשמחת תורה, ב-6:00, איך שהתחילה המתקפה, קיבל טלפון

עמיחי שטיינברג:  בלי לחשוב פעמיים עלה על מדים

עמיחי שטיינברג:  הוא היה בבית ואמר לאשתו יסכה 'החיילים שלי צריכים אותי', ויצא

עמיחי שטיינברג:  כבר מהר מאוד הוא הבין שאנחנו באירוע אחר לגמרי

עמיחי שטיינברג:  עוד בדרך הוא שלח הודעה לכל הפורום של חטיבת הנח"ל של המטה "תעלו לבית ליד ותתכוננו למלחמה"; ולמג"דים שלו, שאנחנו באירוע אחר ותיזהרו

עמיחי שטיינברג:  הוא הגיע אחרי אופקים, עוד לפני שהבינו בכלל את גודל האירוע וכמה עמוק הם חדרו למדינת ישראל

עמיחי שטיינברג:  וליד אופקים, בכניסה לפארק אשכול הוא ראה אופנוע ו-RPG זרוקים על הכביש

עמיחי שטיינברג:  הוא פרק מהרכב, עצר שם עוד איזה גשש של הצבא

עמיחי שטיינברג:  ובמשך 20 דקות הם מחפשים מחבלים במרחב, כי הוא אומר, הגשש אומר 'הוא אומר לי כל הזמן יש פה מחבלים אנחנו חייבים לתפוס אותם, הם בדרך לאופקים'

עמיחי שטיינברג:  הוא השאיר חסם שם של אותו גשש, הוא אמר לו 'אתה חוסם עכשיו את הכביש ואף אזרח לא מתקרב לכיוון העוטף' מתוך הבנה שיש פה מחבלים

עמיחי שטיינברג:  והוא התקדם, המשיך הלאה לכיוון חייליו שהיו באזור כרם שלום

עמיחי שטיינברג:       בדרך הוא נתקל בחוליה מאוד גדולה של מחבלי נוח'בה, ניהל מולם קרב

עמיחי שטיינברג:  אנחנו יודעים שהוא פרק מהרכב

עמיחי שטיינברג:  יש ממצאים בשטח על הקרב שהוא ניהל שם, והוא היה שם לבד

עמיחי שטיינברג:  ושם הוא נפל

עמיחי שטיינברג:  התוצאות של הקרב הזה, שכביש 241, הכביש הראשי מהעוטף לכיוון אופקים נשאר פתוח במשך כל היום, לעומת הכביש שירד מרעים, מאזור המסיבה, ששם זה היה ציר דמים

עמיחי שטיינברג:  אז הציר הזה נשאר פתוח

עמיחי שטיינברג:  וסיפר לי גדליה, שעם היחידה שלהם הם עברו שם וגם ראו את התוצאות של הקרב הזה

עמיחי שטיינברג:       בכניסתו לתפקיד בחטיבת הנח"ל, מח"ט חטיבת הנח"ל אז שלוש מילים הוא אמר לחייליו, ואיתו הם נכנסו לעזה

עמיחי שטיינברג:  שלושת המילים הן: לרצות, להתכונן, לנצח

עמיחי שטיינברג:  לרצות זה המבחן הראשון והעליון שייקבע את התוצאה

עמיחי שטיינברג:  היה ברור שהתשתית לכל ניצחון, ליוני אחי היה ברור שהתשתית לכל ניצחון מונח בתודעה וברצון, בהכרה ברורה שחיילי צה"ל הם שליחים של עם ישראל לדורותיו

עמיחי שטיינברג:  והכרה בצדקת הדרך היא מה שנותנת לנו את העוז ואת הכוח להביא את הניצחון

עמיחי שטיינברג:       אנחנו כאן באנו מפורום הגבורה, משפחות שכולות, חדשים בטייטל הזה, לחזק את היושבים בבית הזה, לחזק אתכם להגביר את הרצון

עמיחי שטיינברג:  את הרצון להכניע

עמיחי שטיינברג:  ב-7 באוקטובר זה היה ברור לכולם שצריך לרוץ ולנצח ולמעוך את החמאס ולא להשאיר פירור שם שאנחנו לא הופכים

עמיחי שטיינברג:  וישנה הרגשה שהרצון הזה והוודאות הזאת והידיעה שהייתה ב-7 באוקטובר לאט לאט מתמוססת ולאט לאט הדברים לא ברורים כמו שהם היו

עמיחי שטיינברג:       כולנו רוצים את החטופים בבית בריאים ושלמים

עמיחי שטיינברג:  השורות בבתי העלמין כבר מלאות

עמיחי שטיינברג:  כולנו מתפללים לחזרתם, וכולנו רוצים שזה יקרה מהר

עמיחי שטיינברג:  אבל הדברים שנשמעים בימים האחרונים סביב איזה שהיא עסקה שנרקמת, שנשמעת עסקה מופקרת

עמיחי שטיינברג:  עסקה שתעמיד אותנו ב-7 באוקטובר נוסף בעוד מספר שנים חס וחלילה

עמיחי שטיינברג:  זה אנחנו קשה לנו לשמוע את המילים האלו

עמיחי שטיינברג:  אנחנו צריכים לבוא לעסקאות מתוך עמדה של מנצחים

עמיחי שטיינברג:  לא לחכות ל-19:00 ביום ראשון האם חמאס נעתרים לעסקה או לא

עמיחי שטיינברג:  אנחנו לא מחכים להם; אנחנו המנצחים פה, אנחנו החזקים פה, הם אלה שצריכים להתקפל בפנינו ולא להיפך

עמיחי שטיינברג:       אנחנו רוצים לחזק את כולכם להביא תודעה של ניצחון לעם ישראל

עמיחי שטיינברג:  ניצחון לא רק בחדר הזה, אלא ניצחון שיוצא החוצה

עמיחי שטיינברג:  להדהד מסרים ברורים שאנחנו מנצחים, גם בתקשורת, גם לחברינו מעבר לים

עמיחי שטיינברג:  ניצחון פירושו שה-7 באוקטובר ייזכר כיום אסון לחברה, לאלו שבאים לכלותנו

עמיחי שטיינברג:  יום שהם פתחו במתקפה ולא דמיינו מה אנחנו מסוגלים, איך אנחנו מסוגלים להביא ניצחון

עמיחי שטיינברג:  פירושו שילדה בעוטף עזה יכולה לראות כלניות

עמיחי שטיינברג:  אנחנו מחזקים אתכם

פנינה תמנו: תודה עמיחי

פנינה תמנו:  ויהי זכרו ברוך, של יהונתן

פנינה תמנו:  גיל, בן דודה של כרמל גת

גיל דיקמן: עמיחי, שמעתי אותך עכשיו

גיל דיקמן:  אחיך היה מפקד של חבר טוב שלי, רועי פלס, שנפל בצוק איתן

גיל דיקמן:  אני מכיר אותו מהטקסים ומהשנים שעברו מאז

גיל דיקמן:  ומי היה מאמין שאנחנו נשב כאן אתה ואני

גיל דיקמן:  אתה משפחה שכולה ואני משפחה שכולה, אחרי שרצחו את דודה שלי ואחרי שבת דודה שלי נחטפה

גיל דיקמן:  זה לא ייאמן איך האסון הזה הצליח לפגוע בכולם ולכנס אותנו תחת כנף נוראית אחת מצד אחד

גיל דיקמן:  ומצד שני, להפוך אותנו ולהאיר בפנינו כמה אנחנו שותפי גורל

פנינה תמנו: ממש ככה

גיל דיקמן: אנחנו בוועדה לקידום מעמד האישה

גיל דיקמן:  כרמל הייתה בין הנשים האחרונות שהיו אמורות לחזור הביתה ממש בפעימה האחרונה של העסקה שקרסה באותו בוקר

גיל דיקמן:  בבוקר קרסה העסקה ובערב היא הייתה אמורה לחזור הביתה

גיל דיקמן:  ומאז אנחנו לא יודעים אם היא בחיים או לא

גיל דיקמן:  אנחנו יודעים שהיא הייתה בחיים לפני 70 ומשהו ימים, משני חטופים שהיו איתה ודיווחו לנו

גיל דיקמן:  אבל אנחנו לא יודעים מה מצבה

גיל דיקמן:  ואנחנו יודעים שככל שהזמן עובר הסכנה רק הולכת וגדלה

גיל דיקמן:  ואני חרד תמיד לקידום מעמד האישה, אבל כרגע האישה הספציפית הזאת ועוד אנשים שאיתה שם – המעמד שלהם הוא הכי נמוך, הכי נמוך שיכול להיות

גיל דיקמן:       שמעתי את מה שאמרת ואת מה שאמרתם קודם על עסקה והיכולת לבוא אליה מעמדה של כוח

גיל דיקמן:  ואני חושב שלמרות הניסיון לפעור בינינו פערים פוליטיים כאלה ואחרים ומי שמנסה לעשות קמפיינים על הגב שלנו

גיל דיקמן:  אין באמת מחלוקת

גיל דיקמן:  אין

גיל דיקמן:  אף אחד מאתנו לא רוצה עסקה מופקרת

גיל דיקמן:  אף אחד מאתנו לא רוצה לבוא לעסקה ממקום של חולשה

גיל דיקמן:  אף אחד מאתנו לא רוצה ש-7 באוקטובר ייזכר כיום ניצחון של האויבים הכי מרים שלנו

גיל דיקמן:  אף אחד

גיל דיקמן:  אני מאמין שהוא יכול עדיין, למרות האובדן שכל אחד מאתנו חווה כאן באופן אישי, להיזכר כיום שבו התגברנו והראינו לעצמנו ולעולם מי אנחנו בתור עם

גיל דיקמן:  ואיך אנחנו מצליחים לנצח ולבוא מתוך עמדה של עוצמה, ולהראות לכל העולם שעם ישראל חי ושהחיים חשובים לעם ישראל יותר מכל דבר אחר, וששמים את החיים של מי שאפשר להציל לפני כל רגש אחר ולפני כל מטרה אחרת

גיל דיקמן:  אני חושב שבזה לא תמצא בינינו מחלוקת בכלל

גיל דיקמן:  ומי שמדבר על להקריב חיים של אנשים מייצג באמת את הקומץ הכי קטן שיכול להיות, שלא נמצא כאן ולא נמצא בעם גם

גיל דיקמן:  בסוף אנחנו ביחד

גיל דיקמן:  רוצים לראות את כולם בבית, כדי שנוכל לחזור לנשום, לחיות וגם להתאבל על מי שאיבדנו

גיל דיקמן:       אז תודה לכם על המילים שלכם ותודה על מה שאתם עושים כאן

גיל דיקמן:  והלוואי ונוכל לקבל אותם חזרה סוף סוף ולבנות מחדש את המקום הזה ביחד

גיל דיקמן:  תודה

פנינה תמנו: אמן

פנינה תמנו:  גיל, ממש ריגשת אותי

פנינה תמנו:  אני רוצה להגיד שהיה פה לפני כשבועיים דיון לא פשוט לכאן ולכאן בין משפחות החטופים והחטופות

פנינה תמנו:  ואני חושבת שהדברים ואצילות הנפש שלך, עברו לכל לב כאן

פנינה תמנו:  תודה רבה על המילים שלך

פנינה תמנו:  אני אאפשר לתומר לדבר

פנינה תמנו:  פורום תקווה אולי מעט יותר מאוחר, כי אנחנו כבר חצי שעה מתחילת הדיון, ואנחנו ניתן לכם בהמשך

פנינה תמנו:  תומר, בן קיבוץ נירים, בבקשה

פנינה תמנו:  ועם כל הצער, נשתדל

תומר גני לוין: אני בן קיבוץ נירים

תומר גני לוין:  חניך של בית הספר החינוכי מעלה הבשור

תומר גני לוין:  מעלה הבשור, בית הספר המשותף של קיבוצי הנגב המערבי ולימים גם מושבי הנגב המערבי

תומר גני לוין:  אנחנו מה-7 לחודש ההוא התבשרנו ש-102 מיקירינו נחטפו, מקהילת בית הספר

תומר גני לוין:  הורים, מורים, מורות, בני ובנות בני קבוצה שלנו

תומר גני לוין:  הורים של בני קבוצה שלנו

תומר גני לוין:  בני קיבוץ, חברי קהילה

תומר גני לוין:       אני לא בן למשפחה של חטופים

תומר גני לוין:  זה הגורל

תומר גני לוין:  משפחה מאמצת שלי, אחיי, האחים שלי הביולוגיים מעין הבשור, אמא שלי שגרה באזור, בת 85, כולם איתנו, פה בארץ

תומר גני לוין:  איך אני אסביר במילים קצרות ולפורום המכובד הזה שיזהר ליפשיץ, בן קבוצה שלי, שאבא שלו עודד עוד שם, יוכ'קה חזרה, יזהר ואני בכיתה ז' נפגשנו יחדיו במוסד החינוכי מעלה הבשור

תומר גני לוין:  זה מין פנימייה כזאת של קיבוצים

תומר גני לוין:  אנחנו קראנו לזה מוסד

תומר גני לוין:  יזהר הוא אח שלי

תומר גני לוין:       אני בן קיבוץ נירים

תומר גני לוין:  האם זה ברור מה הם חברי קיבוץ נירים בעבורי כבן קיבוץ נירים? לכן בקשה ראשונה שלי מאיתנו להפסיק לשאול אותי ברחוב, כתבים שמבקשים לראיין אותי, כשאני שותף לכל מיני זעקות שבר, לאיזה משפחה אני שייך

תומר גני לוין:  ואז שהם חוקרים עליי קצת הם מגלים שאני לא שייך למשפחה, בעיניהם

תומר גני לוין:  ואז אני לא מוזמן, כי אני לא בן משפחה, להשמיע את קולי במרחב הציבורי המשותף

תומר גני לוין:  אז נמאס לי

תומר גני לוין:  אני מבקש להפסיק לשאול אותי מי אח שלי ומי אמא שלי

תומר גני לוין:  עליזה ואליהו ההורים המאמצים שלי מקיבוץ נירים הם איתנו פה בארץ

תומר גני לוין:  יד גורל, הם איתנו פה בארץ

תומר גני לוין:  זאת בקשה ראשונה שניתנה לי הרשות להגיד כאן

תומר גני לוין:       הבקשה השנייה אליכם, נבחרי הציבור, להאמין בנו כעם, כמדינה

תומר גני לוין:  ואני משיער שיבתי אפשר שתהיה זו עדות שיש לי איזה שהיא פרספקטיבה על מדינת ישראל מי היא ומה היא, אחרי 30 ומשהו שנות שירות בצה"ל

תומר גני לוין:  אנחנו חזקים ממש

תומר גני לוין:  אנחנו חזקים כצבא, אנחנו חזקים כעם, אנחנו חזקים כחברה, אנחנו חסונים מאוד

תומר גני לוין:  ולכן האמונה הזאת שלי בנו מאפשרת לי לבוא בבקשה כל כך קשוחה, נקרא לזה, לבוא בדרישה מוסרית מאותם בעלי סמכות וחובה וזכות לעשות את המעשים הנדרשים בשביל להחזיר את הלבבות שלנו חזרה הביתה

תומר גני לוין:  לשלם את המחיר בשביל להחזיר את הלבבות שלנו חזרה הביתה

פנינה תמנו: תודה

פנינה תמנו:  יש עוד משהו נוסף?     

תומר גני לוין: כן

תומר גני לוין:  מילה אחרונה

תומר גני לוין:  המושג של 'לב שבור'

תומר גני לוין:  עוד רגע אני בן 59

תומר גני לוין:  החודשים האלה הבהירו לי את משמעותו

תומר גני לוין:  136 משפחות כרגע, יש יותר, אנחנו סופרים את אלה שקל לנו לשים את האצבע עליהם, כי יש אישור, משהו שיוצר מהם איזה שהיא קבוצה פה, אפשר להגיד אלה

תומר גני לוין:  ליבם שבור

תומר גני לוין:  יש רבים נוספים

תומר גני לוין:  אנחנו סיימנו איזה שהוא מפגש בדיון של ועדת בריאות בנושא סרטן וכאלה וכאלה

תומר גני לוין:  לא אכביר פה במילים את המשמעויות של הלב השבור ומה הוא עושה לנו כחברה

תומר גני לוין:       אז אני מסיים בזה שממש תודה על האפשרות וההזדמנות לדבר במילים ולשחרר קצת ולמצוא את הלב שלכם

פנינה תמנו: תודה תומר

פנינה תמנו:  אף אחד לא צריך לתת לך אישורים על הכאב שלך

פנינה תמנו:  כנציג קיבוץ נירים כאן אני חושבת שאמרת את הדברים בצורה מאוד ברורה

פנינה תמנו:  מה גם שאני חושבת שגיל אמר את זה בצורה כל כך נכונה

פנינה תמנו:  גיל אמר זה פוגש את כולם במעגלים, מעגלים

פנינה תמנו:  וכולנו משפחה אחת גדולה

פנינה תמנו:  בטח לא מתיימרים להיות בתוך הנעליים של משפחות החטופים והחטופות

פנינה תמנו:  אבל בוודאי להאזין, לשמוע, לעשות

פנינה תמנו:  אם זה כמי שיש עלינו חובה לקבל החלטות אחרי שאנחנו שומעים את הכול או כאן בכנסת להשפיע על הממשלה, אני חושבת שגם חברי הכנסת שנמצאים איתי כאן קשובים ומקשיבים לכל מילה

פנינה תמנו:  ולאחר מכן אנחנו גם מתרגמים את זה עד כמה שניתן בכלים שיש לנו, לפעולות

פנינה תמנו:       אני חוזרת לדיון

פנינה תמנו:  אנחנו 40 דקות אחרי תחילת הדיון

פנינה תמנו:  אני אמרתי שהתכנסנו כאן כדי לעזור גם לנשים של החיילים שלנו וזה דיון חשוב

פנינה תמנו:  אם אנחנו נשתדל להיות תמציתיים, אז כפי שאמרתי אני אתן בהמשך לפורום תקווה, אם יישאר זמן בסוף אני אאפשר, לא כרגע, אני מבטיחה שאני אתן

פנינה תמנו:  נא לכבד

מיכל מרים וולדיגר: כבוד היושבת-ראש, מאחר ואני גם צריכה לצאת באמצע, סליחה שאני מנסה לערער את דברייך, אבל לתת להם דקה גם לשמוע

מיכל מרים וולדיגר:  כי בכל זאת הם מייצגים גם משהו

פנינה תמנו: את פורום הגבורה אנחנו שמענו

מיכל מרים וולדיגר: לא, אבל הם שני פורומים נפרדים

מיכל מרים וולדיגר:  יש תקווה ויש גבורה

פנינה תמנו: אנחנו נאפשר בהמשך, מיכל

פנינה תמנו:  אנחנו 40 דקות אחרי תחילת הדיון

פנינה תמנו:  אני חושבת, אבל תחזרו ואני אאפשר, בסדר? עוד חצי שעה אנחנו נשמע

קריאה: תודה רבה

פנינה תמנו: התנצלותי, אבל אני גם מחויבת

פנינה תמנו:  הזמנו פה אורחים ונשים שעזבו ילדים בבית ומחכות גם לבשורות

פנינה תמנו:       רותם, נציגת נשות המילואים, בבקשה, אני יודעת שהבאתם גם מחקר

פנינה תמנו:  אני רוצה שמשרדי הממשלה ישמעו

פנינה תמנו:  עכשיו צריך לפני כן, יש פה שני היבטים: כשאני מדברת על תעסוקת נשים, זה גם הרבה מתוכן נשים מפונות

פנינה תמנו:  נשים שעברו את התופת ואני רוצה לדעת מה ההגנות שקיימות

פנינה תמנו:  כן יש הגנות מסוימות

פנינה תמנו:  ואיך המדינה מתמודדת עם זה מבחינה אכיפתית

פנינה תמנו:  בבקשה רותם

רותם אבידר צאליק: קודם כל, הלב שלי נשבר וכואב, כל הפתיח הזה

רותם אבידר צאליק:  וזה קשה מאוד בכלל לדבר על משהו אחר

רותם אבידר צאליק:  אני רק אגיד שמהמקום שלנו אנחנו עושות הכול להישאר חזקות ולהבטיח ששום דבר מהדברים האלה לא יחזור על עצמו וכדי שאנחנו נסיים את המשימה כמו שצריך ונוכל לקבל את בני הזוג שלנו הביתה כשהבית שלנו חזק, עומד יציב ואיתן

רותם אבידר צאליק:  אז תודה רבה לכל מי שדיבר

רותם אבידר צאליק:  באמת, אני בקושי גדול בכלל לדבר על כל נושא אחר

רותם אבידר צאליק:  אז באמת תודה

רותם אבידר צאליק:  ותודה לך פנינה, שאת באמת מההתחלה עוטפת אותנו בקשב, בפרקטיקה, בכל מה שצריך

רותם אבידר צאליק:  אני באמת באמת מודה לך, בשם כל הפורום, בשם כל נשות המילואימניקים, צריך להגיד את זה, אז תודה

רותם אבידר צאליק:       אני אציג את עצמי בקצרה, לכל מי שלא הכיר: אני רותם אבידר צאליק, אני עורכת דין, אני ממובילות פורום נשים המילואימניקים

רותם אבידר צאליק:  בעלי מגויס מה-7 באוקטובר

רותם אבידר צאליק:  לשמחתי היום הוא כבר מגיע טיפה יותר הביתה, כמובן כשיש צפי קדימה וכולנו מוכנים ומחכים

רותם אבידר צאליק:  אני ב-7 באוקטובר נשארתי עם שלושה ילדים קטנים בבית

רותם אבידר צאליק:  הבת שלי בת 5 וחצי, האמצעי בן 3 וחצי והקטן בן שנה

רותם אבידר צאליק:  הבת הגדולה שלי עם צרכים מיוחדים

רותם אבידר צאליק:  שבועיים לתוך הלחימה, עם כל הקושי והדאגה, העומס הנפשי, המנטלי, נוספה עוד חזית – החזית הכלכלית

רותם אבידר צאליק:  ובעצם הוציאו אותי לחל"ת

רותם אבידר צאליק:  מאז ועד אתמול אני בחל"ת

רותם אבידר צאליק:       חשבתי שיהיו התפתחויות טובות, אבל ההתפתחויות הן שהתפטרתי

רותם אבידר צאליק:  נאלצתי להתפטר, כי ביקשתי כמה וכמה פעמים לשוב ולחזור למשרה שאני אוהבת, לעבודה שאני אוהבת

רותם אבידר צאליק:  וקיבלתי תשובה שלילית

רותם אבידר צאליק:  ככה שדרכינו נפרדו בצורה עצובה

רותם אבידר צאליק:  זה פתיח שהוא בעיניי מייצג הרבה מאוד מאיתנו

פנינה תמנו: זה מעניין

פנינה תמנו:  כי לתת הגנה מפני פיטורי חל"ת יש למשל לנשים אחרי לידה

רותם אבידר צאליק: כן, נכון

רותם אבידר צאליק:  אז בגדול אנחנו ככה, אני אגיד מילה על הפורום

רותם אבידר צאליק:  אנחנו התכנסנו 14 נשים, אימהות, כולנו נשים של משרתי מילואים, כדי להשמיע את קולנו

רותם אבידר צאליק:  אנחנו בקבוצות, מאוגדות בקהילה של מעל 5,000 נשים, בקבוצות ווטסאפ, בפייסבוק, שומעות את כולן ואנחנו השופר שלהן בוועדות האלה בין היתר

רותם אבידר צאליק:  אנחנו פועלות לייצג 100,000 נשים ומשפחות של משרתי המילואים

רותם אבידר צאליק:  ולצערי, מתחילת הקמת הפורום אנחנו מקבלות דיווחים של תופעה שבעיניי צריכה לזעזע כל מי שנמצא כאן, של פיטורים שהולכים וגוברים של נשות המילואים

רותם אבידר צאליק:       עכשיו אני רגע אכנס כבר לנתונים, כי חבל להכביר במילים, יש מספרים שצריך להציג אותם כאן

רותם אבידר צאליק:  אני מיד אגיד הכול, אני מבטיחה

רותם אבידר צאליק:  אז היום יש לנו ממש נתונים של מעל 30% מהנשים של משרתי המילואים מדווחות על שינוי בסטטוס תעסוקתי

רותם אבידר צאליק:  30% מתוך 100,000

רותם אבידר צאליק:  זו כמות נכבדת, בעיניי בלתי נתפסת של נשים שמחזיקות את משק הבית, מחזיקות את הבית, הכול עליהן

רותם אבידר צאליק:  ובתמורה לכך מפטרים אותן, מוציאים אותן לחל"ת, מקצצים להן במשרות

רותם אבידר צאליק:  6% מהנשים האלה פוטרו

רותם אבידר צאליק:  פטורו מהעבודות שלהן בגלל שבני הזוג משרתים במילואים ולא נמצאים בבית

רותם אבידר צאליק:  ואין להן יכולת לתפקד בצורה מיטבית ולתת תפוקה מלאה

פנינה תמנו: אני רוצה שהמשרדים יקשיבו לנתונים האלה

פנינה תמנו:  ואחרי זה גם תגיבו וגם תראו איך אנחנו צריכים להתמודד עם הדבר הזה

מיכל מרים וולדיגר: הסכום הגדול, אמרת 100,000 נשים?     

רותם אבידר צאליק: יש 100,000 משפחות מילואים

רותם אבידר צאליק:  98% מהם הן נשים שנשארו בבית

רותם אבידר צאליק:  יש כמובן גם גברים שהם בני זוג, אבל 98,000 הן נשים

רותם אבידר צאליק:  אני רגע אמשיך עם המספרים

רותם אבידר צאליק:  6% פוטרו, שחור על גבי לבן, ברור לגמרי למה הן פוטרו

רותם אבידר צאליק:  8% מתוכן יצאו לחל"ת

רותם אבידר צאליק:  שזה על פניו לא פיטורים, אלא פיטורים שקטים

רותם אבידר צאליק:  אני כן אגיד משהו על עניין הפיטורים

רותם אבידר צאליק:  יש היום בהוראת השעה הגנה מסוימת על פיטורים

רותם אבידר צאליק:  היא מאוד לא הרמטית

רותם אבידר צאליק:  אנחנו בפורום הקמנו מערך מיצוי זכויות שנותן מענה

רותם אבידר צאליק:  מאז ועד היום קיבלנו כבר למעלה מ-500 פניות, כבר יותר קרוב ל-700 פניות שהולכות וגוברות, על פיטורים

פנינה תמנו: יש לכם שיתוף פעולה עם נציבות שוויון הזדמנויות בעבודה, עם שדולת הנשים, נעמ"ת

רותם אבידר צאליק: אנחנו בתקשורת רציפה איתם

רותם אבידר צאליק:  אנחנו מנסים למצוא פתרונות

רותם אבידר צאליק:  הפתרונות, ככל שאנחנו נתפור אותם וננסה ככה להתאים אותם, עד שזה לא יגיע בצורה של חקיקה והמעסיקים יהיו מודעים לאיסור של הדבר הזה

רותם אבידר צאליק:  לצערי אנחנו צריכים לייצר את זה בחקיקה

פנינה תמנו: זה נדבך אחד

פנינה תמנו:  אבל נדבך שני אני חושבת שהיה צריך להיות דסק חירום גם בדבר הזה

פנינה תמנו:  זה צריך להיות, יש פה הרבה עשייה של הארגונים החברתיים מהמגזר השלישי

פנינה תמנו:  לצד זה יש פה את החובה של משרדי הממשלה ואני יודעת כמה אתן עושות

פנינה תמנו:  אבל אנחנו כל פעם באיזה delay

פנינה תמנו:  היה צריך להקים קו ספציפי שאפשר היה לרכז סביבו גם את כל הפעילות

רותם אבידר צאליק: אז רגע, אני רק אסיים

רותם אבידר צאליק:  יש לי עוד כמה נקודות ואני מטיחה שאני משחררת

פנינה תמנו: יכול להיות שזה קיים, בסדר, הבנתי

רותם אבידר צאליק: זה קיים

רותם אבידר צאליק:  ואת יודעת שאנחנו עובדים ביחד

פנינה תמנו: תראי, עו"ד מאירה אומרת לכם אם יש פה נשים ותיקות בתחום שאומרת אין מספיק פרסום בתחום

קריאה: - - - מנובמבר החוק קיים

קריאה:  אף אחד לא יודע עליו

רותם אבידר צאליק: אבל יש צורך בהסברה

רותם אבידר צאליק:  אני רק רוצה לסיים בנתונים

רותם אבידר צאליק:  אני אדבר על זה מהר ואני אציג את זה

רותם אבידר צאליק:  יש 8% מהנשים שהוצאו לחל"ת

רותם אבידר צאליק:  אני אגיד במילה על החל"ת

רותם אבידר צאליק:  חל"ת יש איזה שהיא נטייה לחשוב שהכול בסדר, יצאנו וחזרנו

רותם אבידר צאליק:  ממש לא

רותם אבידר צאליק:  אני יצאתי לחל"ת וכך נגמרה העסקה שלי

רותם אבידר צאליק:  בפועל החל"ת זו דלת אחורית

רותם אבידר צאליק:  זה אפילו לא שלב ראשון, זה פיטורים שקטים לכל דבר ועניין

רותם אבידר צאליק:  אם נשים מוגנות היום בהוראת השעה וטיפה יותר קשה לפטר אותן, זה לא נותן מענה הרמטי, אבל זה מגן על חלקן

רותם אבידר צאליק:  אי אפשר לפטר אותן, המעסיקים לא רוצים להיכנס לזה, אז הם יוצאים לשוק השחור מה שנקרא

רותם אבידר צאליק:  דלת אחורית

פנינה תמנו: מתוך ה-500 פניות, כמה הצלחתם למנוע פיטורים?     

רותם אבידר צאליק: 70

רותם אבידר צאליק:  ואני חושבת שזה אומר דרשני

רותם אבידר צאליק:  אנחנו לא מצליחות להחזיק את הכול, כי אין חקיקה תומכת

פנינה תמנו: אבל 70 הצלחתם

רותם אבידר צאליק: 70 הצלחנו לסייע בשימוע

רותם אבידר צאליק:  70 אנחנו הצלחנו למנוע

רותם אבידר צאליק:  אגב, צריך להגיד גם שנשים נמנעות מבכלל להיכנס לסאגה הזאת

פנינה תמנו: אז נסתכל על החצי הכוס המלאה ונאמר שזה אפשרי

פנינה תמנו:  זאת אומרת אם אתם בהתנדבות מצליחות

רותם אבידר צאליק: עוד פעם, אנחנו עושות קמפיינים שצריכים להגיע כמובן ממשרדים ממשלתיים ופחות מארגונים כמונו

רותם אבידר צאליק:  אבל אני רק רוצה לסיים על החל"ת

רותם אבידר צאליק:  החל"ת, בסוף 61% מהנשים שהוצאו לחל"ת לא זכאיות לדמי אבטלה

רותם אבידר צאליק:  לא יכולות לקבל דמי אבטלה, כי המעסיקים בצורה מאוד מתוחכמת מצליחים להתחמק מזה ומבקשים מהנשים לבקש את היציאה לחל"ת וכך ביטוח לאומי ידיהם כבולות ולא יכולים גם לשלם דמי אבטלה

רותם אבידר צאליק:       מעל 53% מהנשים עדיין לא חזרו למקומות העבודה שלהן

רותם אבידר צאליק:  אנחנו מדברים על ארבעה חודשים לתוך המלחמה

רותם אבידר צאליק:  אין סיבה היום

רותם אבידר צאליק:  אני באופן אישי, הילדים שלי חזרו למסגרות

רותם אבידר צאליק:  בן הזוג שלי כבר נמצא יותר בבית ועדיין לא חזרתי למקום העבודה שלי

פנינה תמנו: למרות שהוא חזר מהמילואים

רותם אבידר צאליק: למרות שהוא נמצא יותר ואין סיבה

רותם אבידר צאליק:  גם לא הייתה סיבה, אגב, חודש וחצי חודשיים אחרי שהילדים כבר חזרו למסגרות

רותם אבידר צאליק:  העניין הוא שהם נמצאים באיזה קושי והמון פעמים הדרך הקלה היא להוציא לחל"ת

רותם אבידר צאליק:  ואחר כך, בחל"ת מותר לעשות הכול

רותם אבידר צאליק:  קרב התשה

רותם אבידר צאליק:  החל"ת, כאמור, לא מוסדר בחוק בכלל

רותם אבידר צאליק:  שום דבר, למעט התקנות של ביטוח לאומי

רותם אבידר צאליק:  אנחנו כן מנסות עכשיו לפתור את זה בחקיקה כמובן

רותם אבידר צאליק:       רק מילה אחרונה לגבי פתרונות

רותם אבידר צאליק:  יש כאן כמובן עניין של חקיקה, אבל אני מצטרפת למה שנאמר

רותם אבידר צאליק:  אם לא תהיה הסברה ברורה גם למעסיקים של איפה אנחנו נמצאים, וכולם צריכים להיכנס תחת האלונקה

פנינה תמנו: ואני אגיד רגע, אני אעצור אותך

פנינה תמנו:  דיברנו על זה בוועדה לפני חודש וחצי-חודשיים

פנינה תמנו:  ביקשתי לצאת בקמפיין, בתשדירים ברדיו

פנינה תמנו:  לא יכול להיות, בכלום כסף

קריאה: אבל מי ייצא בקמפיין הזה?     

פנינה תמנו: באמת, איך לא יוצאים בתשדירים?     

רותם אבידר צאליק: משרד העבודה

מיכל מרים וולדיגר: משרד העבודה, ביטוח לאומי

פנינה תמנו: אגב, חברי הכנסת, דבר אחד כן יצאו בתשדירים

פנינה תמנו:  ואמא שלי, שתהיה בריאה, בת 84 שבקושי יודעת עברית, אחרי שלחצנו על משרד הביטחון והקרן הביטחון ואמרנו להם זה עושה לכם שירות

פנינה תמנו:  הם יצאו עכשיו בקמפיין אתה לא לבד

פנינה תמנו:  ואז אמא שלי ככה בהתרגשות מסתכלת

פנינה תמנו:  ואני לא הבנתי למה היא מזמזמת

פנינה תמנו:  והיא אמרה 'אתה לא לבד'

פנינה תמנו:  וזה חשוב

פנינה תמנו:  זה חשוב

פנינה תמנו:  אתם חייבים לצאת בקמפיין שאומר למעסיק 'תדע, אתה עושה פה עבירה פלילית'

פנינה תמנו:  רותם, אנחנו חייבים להמשיך

קריאה: היושבת-ראש, אלה דברים חשובים

קריאה:  אז למה שלא משרדי ממשלה יקדמו?     

פנינה תמנו: הם פה, אנחנו לא מוותרים

קריאה: לא, שיקדמו את הקמפיין הזה, החשוב

פנינה תמנו: אני אומרת להם ואני אומרת לכם, בסוף המנהיגות צריכה להיות של הדרג הפקידותי, של המשרדים שמגיעים לכאן

פנינה תמנו:  אנחנו אמנם לא מרפים, אבל חייב לצאת

מיכל מרים וולדיגר: שיתוף פעולה, כולנו שותפים

פנינה תמנו: כן, זה גם לא הרבה

פנינה תמנו:  עם לא"מ ולפ"מ וכל מה שלא תרצו, זה לא הרבה תקציבים, זה ממש מעט

רותם אבידר צאליק: אני רק חייבת להתייחס למתווה שנאמר כאן

פנינה תמנו: רותם, אנחנו רוצים לעבור לעוד נשים שהן קולגות שלך

רותם אבידר צאליק: לא, רק פשוט שאין פה מוגנות לבנות הזוג, צריך להגיד

רותם אבידר צאליק:  אנחנו היינו מאוד מאוד מחוברות למה שקורה במתווה הזה

רותם אבידר צאליק:  ובצורה מאוד ברורה המוגנות של ה-60 ימים ניתנת רק למשרתי מילואים ולא לבנות הזוג וכך גם הזכויות הסוציאליות

רותם אבידר צאליק:  רק שנדע ונכיר

פנינה תמנו: נכון

פנינה תמנו:  והיא נותנת מוגנות רק לנשים אחרי לידה

פנינה תמנו:  ואז ההגנה ניתנת להם מרגע סיום החל"ת

מיכל מרים וולדיגר: גם את זה צריך להאריך, את חופשות הלידה

פנינה תמנו: כן, מטי

מטי צרפתי הרכבי: לפני חודש וחצי הגשתי שאילתה דחופה לשר העבודה, שענה לי מעל בימת הכנסת כי בעצם האכיפה היא עליהם

מטי צרפתי הרכבי:  והוא הסביר לי שאין ממש בעיה, שלא פונים, שלא נדרש

פנינה תמנו: אבל מאז הוא כבר נתן את מספר הטלפון שלו, ויצא כבר היום בזרוע חדשה

פנינה תמנו:  אני אומרת לך, אני חושבת שמאז השר בן צור נחשף במלוא העוצמה לבעיות שקיימות, ובשבוע האחרון הוא אפילו נתן את מספר הנייד שלו ברדיו

פנינה תמנו:  ויתרה מזה, הבוקר אני פתחתי את הדיון בבשורה שהביאו – לא הרמטית, לא מושלמת, רותם, הבשורה שהביאו – אבל היא משהו

מיכל מרים וולדיגר: אבל הוא דיבר לדעתי על פיטורים של מילואימניקים עצמם

פנינה תמנו: גם בנות זוג, הוא דיבר גם על בנות זוג

מטי צרפתי הרכבי: אני רציתי לדעת איך המשרד לאכיפה נערך ולא ממש קיבלתי מענה

פנינה תמנו: אנחנו תכף נגיע אליהם

פנינה תמנו:  אני רוצה לעבור לתהילה כהן, פורום נשות משרתי הקבע

פנינה תמנו:  אני רק אומר, אני בקשר באמת עם כל הפורומים

פנינה תמנו:  אבל אני בדרך כלל מאפשרת יותר לוועדה

פנינה תמנו:  אבל אחרייך יש בזום גם את מנהלת תקומה ואחרי זה אני אאפשר לחברי הכנסת

פנינה תמנו:  מנהלת תקומה, מי נמצאת איתנו? מוריה ברוט, ראש יחידת תעסוקה מנהלת תקומה

פנינה תמנו:  זה בהיבט של המפונות

פנינה תמנו:  אז קודם תהילה, בבקשה, קצר וקולע

תהילה כהן: הכי קצר שאצליח

תהילה כהן:  קודם כול אני תהילה, בעלי משרת בקבע כבר שש שנים בערך

תהילה כהן:  אנחנו כמובן סוג של רגילות להיות במציאות הזאת, אבל אנחנו לא רגילות למציאות של מלחמה

תהילה כהן:  אני ילדתי תאומות שלושה ימים לפני שפרצה המלחמה, ב-4 באוקטובר

תהילה כהן:      אגיד ככה בקצרה את הסיטואציה שאנחנו נמצאות בה

תהילה כהן:  מקומות העבודה – כמובן לא בהכללה – מאבדים את הסבלנות

תהילה כהן:  פשוט נמאס להם להתחשב בנו

תהילה כהן:  מבחינתם כשאני מציגה את עצמי בראיון או בשיחה, אני מנסה להציג את כולן

תהילה כהן:  אני כרגע מועסקת, אני אחות

תהילה כהן:  הם לא מעוניינים להיכנס בכלל להעסיק אותנו

תהילה כהן:  או מי שכבר מועסקת אין סבלנות כלפינו

תהילה כהן:  הם לא מקבלים את זה שהבעלים שלנו לא בבית, לא נמצאים

תהילה כהן:  ואנחנו בבעיה, אנחנו באמת בבעיה

תהילה כהן:  אני אמורה לחזור לעבוד

תהילה כהן:  כרגע אני בחל"ת על חשבוני

תהילה כהן:  כשניהלתי שיחה עם האחראית שלי בעבודה לפני שבוע, היא רצתה לדעת מתי אני חוזרת

פנינה תמנו: רגע, את בחל"ת אחרי שלושה חודשים של חופשת לידה

פנינה תמנו:  את כבר בחודש הרביעי, החמישי?     

תהילה כהן: כרגע מגיע לי ארבעה חודשים כי ילדתי תאומות, לכן אני מקבלת ארבעה חודשים

תהילה כהן:  כרגע ממש אני כבר נכנסת לחל"ת

פנינה תמנו: יפה

פנינה תמנו:  חל"ת בלי תשלום

תהילה כהן: חל"ת על חשבוני, בלי תשלום

פנינה תמנו: אבל שתדעי שאנחנו בימים האלה, יחד עם יושב-ראש ועדת הכלכלה וכולל היום, שאנחנו ניפגש, גם הזמנו כמה מחברות הכנסת שדוחפות את הנושא איתנו

פנינה תמנו:  יש את המענק של 10,700

פנינה תמנו:  אנחנו מתעקשים שהם יגדילו את זה

פנינה תמנו:  כי בסוף אם אני מסתכלת על זה על חלוקה חודשית

תהילה כהן: רגע, המענק הוא גם לנשות אנשי קבע או רק לנשות אנשי מילואים?     

פנינה תמנו: לא, לא, היא צודקת

פנינה תמנו:  סליחה, תודה שחידדת

פנינה תמנו:  היא צודקת

פנינה תמנו:  נשות הקבע לא מקבלות כלום

תהילה כהן: אז זה מה שחשוב לומר, נשות הקבע מחוץ לסיפור בכל המעטפת, ההטבות

פנינה תמנו: אני לא מצליחה להבין את משרד הביטחון

פנינה תמנו:  אני חייבת לומר, משרד הביטחון - - - של האוצר

מיכל מרים וולדיגר: צריך לעשות איזה תיקון של הוראת שעה

מיכל מרים וולדיגר:  ביום יום בהחלט מילואים ולא נשות קבע

מיכל מרים וולדיגר:  ידעתם מראש למה נכנסתם

מיכל מרים וולדיגר:  אבל במצב היום שיש מלחמה, כל מצב חירום שיש מלחמה, נשות הקבע תורמות ומעל ומעבר לשגרה

פנינה תמנו: את יודעת מה? דווקא בגלל תפקידך הקודם כסגנית שר האוצר, אני רוצה לומר לך מיכל, אני אומרת את זה בשפה עממית, מכדררים אותם

פנינה תמנו:  זו בושה וחרפה

פנינה תמנו:  משרד הביטחון מתנער מהם

פנינה תמנו:  הוא לא יכול להגיד להם, עם אהבה ללא הולכים למכולת

מיכל מרים וולדיגר: כחברת כנסת, וכל הפינג פונג להגיד אוצר, אוצר, אוצר

מיכל מרים וולדיגר:  הם באמת העבירו סכומי עתק למשרד הביטחון

מיכל מרים וולדיגר:  אני חושבת שמדובר במשהו שהוא באמת זניח

מיכל מרים וולדיגר:  אתן לא זניחות, אבל זה זניח ברמה, כבוד יושבת הראש, אני חושבת שיש נושאים שהם זניחים ברמת התקציב, שמשרד הביטחון צריך לקחת את זה על עצמו

פנינה תמנו: אני רוצה לבקש ממך מיכל, דווקא כמי שיודעת שהנושאים האלה הם קרובים לליבך ועוד הרבה מאוד נושאים חברתיים

פנינה תמנו:  בגלל שמתנערים מהם, אני חושבת שהם נפגשו עם שר האוצר והוא בעדם

פנינה תמנו:  צריך להפעיל פה לחץ

פנינה תמנו:  אולי תדברי עם שר האוצר

מיכל מרים וולדיגר: אני אדבר שוב

מיכל מרים וולדיגר:  אני רוצה כן להגיד גם לך וגם לכן, אני פשוט חייבת לעוד ועדה דחופה לצערי

מיכל מרים וולדיגר:  שכן, הנושא הזה גם של נשות המילואים וגם נשות הקבע

מיכל מרים וולדיגר:  הוא בהחלט יושב במקום חשוב

מיכל מרים וולדיגר:  ואני מסכימה איתך שהוא כל הזמן נופל בין הכיסאות בגלל מי יממן

מיכל מרים וולדיגר:  ובאמת זה זניח

מיכל מרים וולדיגר:  חשוב לי לומר, א' על זה אני אשב ואני אבדוק רגע מה קורה לגבי הרחבת חופשת לידה ומענקים גם לנשות המילואים וגם לנשות הקבע

פנינה תמנו: את מצטרפת אלינו לישיבה

מיכל מרים וולדיגר: כן

מיכל מרים וולדיגר:  ואני כן אגיד עוד נקודה, שבאמת נמצאים במשא ומתן מול ההסתדרות

מיכל מרים וולדיגר:  כי המעסיקים בעצם בימים שבשגרה הם בעצם מקבלים החזר על השכר של העובדים שלהם כשהם המילואים, אבל הם לא מקבלים את התוספות הסוציאליות

מיכל מרים וולדיגר:  היום הם דורשים את זה, ואני מבינה, מגיע להם

מיכל מרים וולדיגר:  אז יש ממש עכשיו משא ומתן לעניין הזה שהם יקבלו תוספת של 20% המעבידים

פנינה תמנו: לא, הם יצאו כבר עם הודעה הבוקר

מיכל מרים וולדיגר: וזה לא מתקדם?     

פנינה תמנו: לא, לא, התקדם, הגיעו לכמה דברים

רותם אבידר צאליק: אבל רק לאנשי המילואים

פנינה תמנו: אבל זה רק לאנשי המילואים

פנינה תמנו:  הן שוב מופקרות, מפקירים אותם

מיכל מרים וולדיגר: אז את זה אני לא יודעת, אני אבדוק, כי זה היה אמור לכלול גם אתכם

פנינה תמנו: מפקירים אותם

פנינה תמנו:  לא כי הן, סליחה, זקוקות לחסדים

פנינה תמנו:  אבל מקבלי ההחלטות במובן הזה, השרים הרלוונטיים, לא עושים מספיק את המאמץ

פנינה תמנו:  אנחנו קוראות מפה, ואני חושבת שכולכן מצטרפות אליי

פנינה תמנו:  גם לשר האוצר, גם לשר הביטחון, אין דבר כזה שנשים של אנשי קבע לא יקבלו את המענים וייווצר פה עוול אמיתי של נשים שהן מגויסות מלא על מלא ומעבר לשגרה הרגילה שלהן

פנינה תמנו:  בשגרה הן לא מבקשות כלום

קריאה: כשהמלחמה תימשך הן עוד ישלמו את המחירים

תהילה כהן: אני רוצה רגע לסיים את הדברים

פנינה תמנו: תסיימי, ואני רוצה לעבור למנהלת תקומה, ואז נעבור לחברות הכנסת ולמשרדים

תהילה כהן: קודם כול, אני שומעת שאת שומעת את הכאב ואת הקושי שלנו, זה ממש מרגש לשמוע את זה

פנינה תמנו: מה זאת אומרת? אם אני ומיכל היינו השרות מזמן זה היה נפתר

מיכל מרים וולדיגר: מה שנכון, נכון

תהילה כהן: אי אפשר בכלל להעביר לכם את הקושי

תהילה כהן:  אני הייתי שלושה ימים אחרי לידה של תאומות ולדעת שפרצה מלחמה ובעלי נוסע, ואני לא יודעת מתי הוא יחזור, אם הוא יחזור וכמה זמן זה יימשך

תהילה כהן:  כשהתקשרו אליי מהעבודה לדעת מתי אני חוזרת וניסיתי להסביר את הסיטואציה שאני נמצאת בה, הוצע לי בעדינות, אבל במילים שאי אפשר לפרש אותן אחרת, פשוט להתפטר

תהילה כהן:  אם כל כך קשה לך אז אולי כדאי שתעזבי את העבודה

תהילה כהן:  במקום להגיד לי אנחנו פה בשבילך וגאים בך ואנחנו מאחורייך וניתן לך את המעטפת הדרושה ושיש להם את הגב של המדינה

תהילה כהן:  אני נתתי את בעלי למדינה

תהילה כהן:  בעלי מגן על המדינה, אבל המדינה לא מגנה עליי עכשיו

תהילה כהן:  וזה מה שאני צריכה, שהמדינה תגן עליי

תהילה כהן:  לא ביקשתי גדולות

פנינה תמנו: בעזרת השם, אנחנו נפתור את זה

פנינה תמנו:  אני חושבת, קודם כל את גם תדברי עם שר האוצר

פנינה תמנו:  אני שוחחתי עם שר הביטחון

פנינה תמנו:  אנחנו נמשיך להפעיל לחצים

פנינה תמנו:  יש פה חברות כנסת מאוד חזקות, אנחנו לא נוותר

תהילה כהן: תודה רבה

מיכל מרים וולדיגר: זה שאני יוצאת זה לא אומר שאני לא אתכם

מיכל מרים וולדיגר:  אני מתנצלת וכבוד יושבת הראש תעדכני אותי

פנינה תמנו: משרד ראש הממשלה, מוריה ברוט, ראש יחידת תעסוקה, מנהלת תקומה, שלום

פנינה תמנו:  אני רוצה שתתני לנו זרקור בהיבט של המפונות, מה תמונת המצב או תעסוקת נשים, כמו שאמרנו

מוריה ברוט: קודם כול תודה רבה לך כבוד היו"ר על הדיון הכל-כך חשוב הזה

מוריה ברוט:  ותודה על ניהול ברגישות וכל אחד ואחת שמשתף מדם ליבו על הדברים הכואבים

מוריה ברוט:  אז באמת תודה על זה

מוריה ברוט:       אני אגיד שכמובן הדיון כאן הוא רחב יותר מעבר לתקומה, כי צריך לזכור שתקומה אחראית על המפונים בחבל התקומה, עוטף עזה לשעבר

מוריה ברוט:  ובעצם כמובן שהדיון כאן הוא על נשות המילואימניקים וגם על מפונות מהצפון, ששם לצערי אין לי יכולת לתת נתונים, כך שמשרדי הממשלה יוכלו להרחיב אחר כך

מוריה ברוט:  אני אגיד גם שמשרדי הממשלה עובדים עם כלל המפונים והמפונות שנמצאים כרגע באתרי הפינוי השונים, בין אם זה מלונות ובין אם זה קהילה וככה יוכלו לתת מידע גם על הדברים האלה

מוריה ברוט:       אני אסביר מה אנחנו הולכים לעשות מבחינת תעסוקה בתקומה

מוריה ברוט:  קצת לפני כן, לגבי הנתונים, אחד מהאתגרים שלנו במנהלת תקומה לגבי הנתונים זה אחד שיש נתונים יחסית טובים על ה-6 באוקטובר

מוריה ברוט:  קשה להבין רגע את מצב התעסוקה הנוכחית כרגע, בגלל הפלואידיות של הדברים

מוריה ברוט:  כן בשונה מהדברים ששמענו כאן כרגע מנשות המילואימניקים ונשות אנשי הקבע כן יש הגנות על המפונים, ושוב, משרד העבודה יוכל להתייחס לזה

מוריה ברוט:  וגם הטבות כלכליות כרגע שהם מקבלים במסגרת המרחק ממקום העבודה

מוריה ברוט:  אבל אנחנו עם הפנים קדימה

פנינה תמנו: בסדר, אבל עדיין יש דברים שהם לא כל כך הרמטית

פנינה תמנו:  למשל כמו מענקים של נשים מפונות שבסוף לא נתנו להם, למרות שיש בעלים במילואים

פנינה תמנו:  זה כבר כפל של נשים מאותגרות בסיטואציה המציאותית

פנינה תמנו:  כן?     

מוריה ברוט: אז ללא ספק, on top האתגרים של כל מפונה או מפונה ממה שהם חוו ב-7 באוקטובר, מזה שהם צריכים להיות רחוק מביתם, מזה שהם צריכים להתנהל בין אם זה בחדר במלון ובין אם זה במקום חדש עם האתגרים של הילדים, בוודאי בוודאי ככל שמישהי היא גם אשת מילואימניק או איש קבע כמובן שנוספים עליה כל האתגרים הללו

פנינה תמנו: על כמה נשים אנחנו מדברים?      

מוריה ברוט: אין לי את הנתונים על כמה נשות מילואימניקים יש לי

פנינה תמנו: לא, כמה נשים מפונות? הבנתי שיותר דרום

מוריה ברוט: אז אני אגיד, יש סך הכול כ-30,000 בגילאי העבודה

מוריה ברוט:  אני אבקש את הנתונים, אבל אין לי לצערי כרגע חלוקה מגדרית של השכירים והשכירות

מוריה ברוט:  אני כן אגיד שמהנתונים שאני יכולה לראות במחשב שלנו כן רואים שלפחות נכון ל-6 באוקטובר היו פערי שכר כמו שאנחנו מכירים בכלל הארץ

פנינה תמנו: לא, לא

פנינה תמנו:  אנחנו צריכים לדעת, מה שחשוב לי בסוף שתגידי לי את תמונת המצב הנוכחית

פנינה תמנו:  30,000 נשים?     

מוריה ברוט: לא, כ-30,000 סך הכול אנשים בגילאי העבודה

מוריה ברוט:  אין לי את החלוקה

פנינה תמנו: כולל גברים? מה זה אין? למה אין לכם פילוח?      

מוריה ברוט: צודקת

מוריה ברוט:  הוזמנתי לדיון אתמול בערב

פנינה תמנו: נכון

פנינה תמנו:  אני ביקשתי מדגנית המדהימה, שהייתה מנכ"לית שלי כשהייתי שרת העלייה והקליטה, שהיא מובילה שם את כל הנושא של הרווחה והיא הפנתה אותי אליכם

פנינה תמנו:  עכשיו אני אומרת לך כזה דבר: אני יודעת שתקומה עושים עבודה ואתם עובדים מאוד קשה

פנינה תמנו:  כן לתת זרקור לדבר הזה ושיתוף פעולה עם המשרדים הרלוונטיים שנמצאים כאן ושומעים אתכם

פנינה תמנו:  בוודאי לסייע לנשים

פנינה תמנו:  כי אני לא צריכה להסביר בכמה דם, יזע ודמעות נשים מגיעות לתעסוקה ועדיין יש פערי שכר ועדיין יש לנו אפליה בשוק התעסוקה

פנינה תמנו:  אז זה חשוב לבוא עם נתונים מלאים

פנינה תמנו:  יש משהו שכן בכל זאת את יכולה להגיד?     

מוריה ברוט: אני רק אגיד בוודאי שעצם הדיון הזה, ולכן לא סתם הודיתי, עצם הדיון הזה מראה לי שאין לנו את הנתונים האלה ואנחנו צריכים לקבל אותם כדי לבנות את הדברים בצורה יותר מדויקת

מוריה ברוט:  אני אגיד שבהסתכלות קדימה, אגב פערי השכר, אחד הדברים שאנחנו מדברים עליהם זה באמת איך הופכים את החבל לחבל משגשג, צומח ומצמיח

מוריה ברוט:  וללא ספק כשאני מסתכלת על הנתונים ורואה את פערי השכר בין נשים לגברים זו נקודה לתת עליה דגש

מוריה ברוט:  וכמובן הקידום יהיה קידום לא רק ברמת החבל, היישוב והקהילה, אלא גם קידום ברמה האישית

פנינה תמנו: אז קודם כל תודה

פנינה תמנו:  באמת עלית מעכשיו לעכשיו אז גם לא כל כך הוגן שאני אביא ביקורת נוקבת מידי

פנינה תמנו:  לצד זה, אני חושבת שכדאי שתריצו סקר בקרב המפונות והמפונים

פנינה תמנו:  אני חושבת שאתם תגלו שאחד הדברים שמטרידים אותם זה עניין התעסוקה

פנינה תמנו:  אבל תנסו באמת להגיע למחקר כלשהו שמצביע מה בדיוק בתוך זה מטריד אותם, איפה הקשיים

פנינה תמנו:  כדי שיהיה ניתן כבר עכשיו בתכנון של התקומה לסייע במובן הזה שהוא בעיניי אחד העיקריים

פנינה תמנו:  בסדר? ואז אולי נעשה דיון שלם רק על המפונות

פנינה תמנו:       תסברי לנו את האוזן: תקומה לא נוגעים בצפון או כן נוגעים?     

תהילה כהן: לא

תהילה כהן:  מנהלת תקומה אחראית רק על כל היישובים של עוטף עזה

פנינה תמנו: אז מי יעסוק בזה עכשיו עם הצפון? גם שם הם בסוף יהיו במצב, משרד רוה"מ

מוריה ברוט: אני אגיד, אני לא יודעת מי המשתתפים ממשרד העבודה, אני בטוחה שהם יוכלו להשלים את זה

מוריה ברוט:  אני אגיד שמבחינת הנתונים הכלליים שרואים בהשוואה, הנתונים בגדול, נתוני התעסוקה של מפוני הדרום הם נתונים טובים יותר מנתוני הצפון

מוריה ברוט:  אין לי את ההשוואה

פנינה תמנו: זאת אומרת שהמצב אפילו יותר חמור בצפון

מוריה ברוט: כך זה עולה

מוריה ברוט:  אני חושבת שהשאלה מי מטפל בהם היא שאלה למשרד ראש הממשלה

פנינה תמנו: אנחנו נייעד לזה דיון שלם, גברתי מנהלת הוועדה

קריאה: יש הרבה נשים שהיו בקיבוצים ובשדרות ובאופקים שנשים שם פוטרו

קריאה:  אנחנו חייבים לדעת כמה נשים וגברים, צריכים פרטים

פנינה תמנו: אנחנו נייעד לזה דיון שלם, גם על מיקוד של צפון, דרום

פנינה תמנו:  כן, אי אפשר, צריך כאן תוכנית מאוד מדויקת ואני חושבת שזה גם משהו שהמשרדים יברכו עליו

פנינה תמנו:  חברות הכנסת, לפני שאנחנו עוברים למשרדים, תרצו?      

שלי טל מירון: אני אגיד קצר

שלי טל מירון:  תודה רבה גברתי יושבת-ראש ותודה על הדיון החשוב הזה

שלי טל מירון:  אנחנו כבר ממש מתחילת המלחמה מלווים את הפורומים החשובים האלה, כמובן פורום נשות המילואים ופורום נשות הקבע

שלי טל מירון:  יש פה באמת מהלך, לא רוצה להגיד את המילה 'מלוכלך', אבל מגעיל, באמת, של שימוש לרעה בנושא החל"ת כדי לייצר פה סיטואציות שמאלצות את הנשים להתפטר, או בדרך עקיפה, עקלקלה

פנינה תמנו: נמצא איתנו נציג האוצר?      

שלי טל מירון: אין נציג אוצר, שזה גם בפני עצמו

שלי טל מירון:  אני רוצה להגיד שזה אירוע בזוי בעיניי, באמת, בעת הזו, במלחמה

שלי טל מירון:  אני קראתי אתמול את הדוח שמשרד הביטחון אישר ל-72 חברות לפטר מילואימניקים

שלי טל מירון:  זה גם הוציא אותי מדעתי

שלי טל מירון:  זה נתונים שאני לא יכולה להבין אותם

שלי טל מירון:  האנשים האלה – בזכותם אנחנו ממשיכים להתקיים במדינת ישראל

שלי טל מירון:  זה פשוט לא ייאמן

שלי טל מירון:  ואני מסתכלת על זה מילואימניקים ובנות זוגם כאחד

שלי טל מירון:  זה המגן האנושי שלנו כרגע וזה מטריף אותי לשמוע את זה

קריאה: בוועדת ביקורת המדינה האחראי על משרד הביטחון בנושא אמר שהם קיבלו היתרים כי החברות נסגרו

קריאה:  לכן 72, זה 76 מילואימניקים פוטרו

שלי טל מירון: אני לא יודעת את הדיוק של הפרטים, אנחנו נברר את זה

שלי טל מירון:  בכל מקרה אני רוצה לחזור ולהגיד שלפטר בעת הזאת או להוציא לחל"ת במטרה שהם יתפטרו בהמשך זה מהלך בזוי ואסור לנו כמדינה לאפשר את זה

שלי טל מירון:  ואנחנו צריכים לייצר את המנגנון המתאים כדי שהדבר הזה לא יקרה

שלי טל מירון:       ואני חייבת במילה להגיד, וזה אנחנו נדבר אחר כך גם את ואני, את נושא הגרושות

שלי טל מירון:  אני חייבת רגע לציין אותן, כי אני מקבלת אין ספור פניות

שלי טל מירון:  הן באמת בסיטואציה בלתי אפשרית

פנינה תמנו: של מה? כי הרבה מאוד מהדברים פתרנו

שלי טל מירון: אז חלק מהדברים לא נפתרו

שלי טל מירון:  היום בבוקר פנתה אליי, אני אדבר איתך אחר כך בנפרד

שלי טל מירון:  אבל של גרושות שלמעשה הן תלויות בטוב ליבם של המילואימניק, שהוא מקבל את המענקים, אבל הילדים הם רק אצלה

פנינה תמנו: לא, אבל פתרנו את רוב הדברים

פנינה תמנו:  היה פה דיון רק על זה

פנינה תמנו:  וכבר זה יעבור אליהן דרך אגף התקציבים של משרד הביטחון

פנינה תמנו:  הכספים יעברו ישירות אליהן

שלי טל מירון: אז גם את זה אנחנו צריכים לדעת איך אנחנו נעביר להם את זה? איך הן ידעו את זה? הן צריכות להוציא דרישה אני מניחה

פנינה תמנו: אנחנו שמנו לינק

פנינה תמנו:  ביקשנו, לא שמנו, משרד הביטחון

פנינה תמנו:  ביקשנו שיהיה לינק שהוא קשור רק לבן זוג, הורה נוסף והלינק הזה מגישות את הבקשה בעצמן

פנינה תמנו:  לא תלויות בבקשה של המילואימניק

פנינה תמנו:  והכסף יועבר לחשבון שלהן

פנינה תמנו: אז קודם כל אנחנו צריכים את עזרתכם גם כדי להעביר את המידע הזה

פנינה תמנו: כן, בהתחלה היה קשה לפתור, אבל עשינו על זה שמיניות באוויר

שלי טל מירון: אוקיי, אז אני קיבלתי הבוקר פנייה, אני אבדוק איתך אחר כך

פנינה תמנו: להסביר להם להיכנס

פנינה תמנו:  יכול להיות שזה עדיין תלוי כל התקציב

פנינה תמנו:  התקציב צריך לעבור כדי לאשר בכלל את כל ה-9 מיליארד

פנינה תמנו:  אבל זה דבר שהוא כמעט כולו נפתר, למעט כלכלת בית

פנינה תמנו:  היו תקציבים, קצבאות שהן כבר קיבלו

פנינה תמנו:  שזה היה 2,000 ומשהו שקלים

פנינה תמנו:  ואת זה אנחנו ביקשנו שיפתרו, שימצאו

שלי טל מירון: נכון

שלי טל מירון:  כי בסוף עברו ארבעה חודשים, הזמן ממשיך לעבור, מה שנקרא

שלי טל מירון:  זהו, תודה רבה

פנינה תמנו: בבקשה

פנינה תמנו:  חה"כ שרון ניר

שרון ניר: תודה רבה גברתי

שרון ניר:  תודה רבה שאת בכלל עוסקת בנושא

שרון ניר:  כי הנושא לדעתי, באמת גברתי יושבת הראש וכל היושבים כאן, זה בסוף מרכיב מרכזי בחוסן של החברה הישראלית

שרון ניר:  היכולת שלנו, באמת, להתגונן על משקי בית האלה, שבסוף תרמו את זמנם, את מרצם, עד כדי הקרבה וחירוף נפש, בשדה, בעומק השטח ברצועה, בצפון

שרון ניר:  הם תרמו את כל כולם, אותם משקי בית

שרון ניר:  עכשיו זה הזמן שלנו לעמוד מאחוריהם

שרון ניר:  עכשיו, על מה אנחנו בסוף מדברים? אנחנו מדברים בסוף על סדר גודל של 100,000 משפחות

שרון ניר:  כי אני צריכה רגע לשים את הנתונים לפני כולנו

פנינה תמנו: אפילו פחות, כי כבר השתחררו לא מעט

פנינה תמנו:  אבל זה עדיין לא פוטר מזה שצריך לתת סיוע נזקים גם

שרון ניר: לגמרי

שרון ניר:  אבל בסוף כמה אחוז מהחברה הישראלית משרתים במילואים? זה 2%

שרון ניר:  זה אחוזים בודדים

שרון ניר:  זה באמת אנשים שבאים במקום של נתינה אלטרואיסטית

שרון ניר:  ביום שנותנים להם פקודה הם מתייצבים מתחת לאלונקה

פנינה תמנו: למרות שעכשיו זה קפץ

שרון ניר: זה 2%

פנינה תמנו: לא, 2% בשגרה

פנינה תמנו:  עכשיו במלחמה זה קפץ

שרון ניר: זה היה אחוז וזה קפץ ל-2%-3% וצריך להכיר את זה

שרון ניר:  300,000 איש

שרון ניר:  זה הסיפור, זה הנתונים

שרון ניר:  עכשיו מה? כשאני חושבת על זה, אני באמת חושבת על מעסיק

שרון ניר:  ומעסיק גדול, חברה שבסוף עובדים בה הרבה מאוד אנשים, צריך להסתכל על זה ברמה של אחוזים, מה הבעיה של אותו מעסיק לספוג, בהנחה שלא מדובר בחברה קטנה, חברה ממוצעת שיש בה 100, 500, 1,000 אנשים, לספוג את ההיעדרות של אותו בן משפחה

פנינה תמנו: אחוז בודד את אומרת

שרון ניר: אני חושבת שבסוף כשאנחנו מדברים על אנשי מילואים ובני משפחותיהם זה פשוט כפיות טובה

שרון ניר:  זה פשוט כפיות טובה ועזות מצח להעז לפטר אותם

שרון ניר:  אנחנו צריכים להסתכל על זה דרך המשקפיים האלה ולהגיד ולהעביר מסר חד וברור שזו חובתנו הערכית והמוסרית להגן על הזכויות של אותם משרתים ואותם נושאים בנטל

שרון ניר:  וצריך לעגן את זה גם בחקיקה, גברתי

שרון ניר:  גם בחקיקה של מוגנות תעסוקתית שנוגעת גם לנשים וגם לגברים, גם לאנשי המילואים וגם לאותן נשים שנמצאות מתחת לאלונקה

שרון ניר:       ויש עכשיו חקיקה שאנחנו צריכים לקדם אותה בכל דרך

שרון ניר:  זה להאריך את ה-30 ימי מוגנות תעסוקתית לאנשי מילואים

שרון ניר:  לראות שנשות מילואים, כרגע אני מברכת על כך שפרסמו אתמול ש-60 יום, זה חלק מהבשורה

שרון ניר:  לדעתי זה בסדר, אבל זה לא מספיק

שרון ניר:  צריך לפחות על ה-90 יום, כי עד שמתאוששים כשחוזרים

שרון ניר:  צריך לאפשר להם אפילו את יודעת, להוכיח את עצמם

שרון ניר:  הדבר הכי בסיסי זה לאפשר להם להוכיח את עצמם

פנינה תמנו: אני אומרת מעסיק שמפטר מילואימניקים או בני ובנות זוג של מילואימניקים צריך לעשות לו קנס ביטחון

פנינה תמנו:  אין בעיה, לא רוצה שירותי ביטחון, תשלם על זה

פנינה תמנו:  תשלם על זה

פנינה תמנו:  הם הולכים בשביל להגן עליך, אתה רוצה שירות חינם ואז אתה מפטר אותם? אולי נעשה איזה הצעת חוק

פנינה תמנו:  הנה, נאור שירי כאן, חבר הכנסת

נאור שירי: רגע, אני לא סתם באתי

פנינה תמנו: אז אני חושבת, אני נותנת לך להוביל בשם נשות ישראל

פנינה תמנו:  נביא חוק שמי שמפטר יהיה לו קנס כבד, תשלם קנס ביטחון

נאור שירי: את הולכת ארבעה צעדים רחוק מידי

נאור שירי:  אתמול בוועדת שרים עלתה הצעת חוק שלי שנוגעת להגנה מפני פיטורים של בני ובנות זוג של משרתי מילואים

נאור שירי:  מה אתם חושבים שקרה איתה?      

שרון ניר: נדחתה

נאור שירי: ברור

נאור שירי:  ברור

פנינה תמנו: למה? מה הייתה ההתנגדות? נדחתה? בכמה זמן?     

נאור שירי: אז אני רציתי לשאול את משרדי הממשלה

נאור שירי:  הם דחו אותה לפני שבועיים בשבועיים ועכשיו דחו לעוד חודש

נאור שירי:  יש להם זמן, "ביחד ננצח"

פנינה תמנו: עשית בשבועיים האלה משא ומתן איתם?     

נאור שירי: אמרו לי שזה עובר

פנינה תמנו: אחרי משא ומתן?     

נאור שירי: עובר פעמיים

נאור שירי:  לא משנה

פנינה תמנו: אתה לא רוצה לחשוף פה את המשא ומתן עם מי

נאור שירי: אפילו לא היה לי משא ומתן, אני רוצה להגיד לך

פנינה תמנו: מה היה תוכן החוק?     

נאור שירי: פשוט מאוד, כמו שיש למילואימניק הגנה 60 יום לדעתי היום בחוק

פנינה תמנו: לתת לנשים את אותו דבר, מסכימה

נאור שירי: אני אפילו לא הייתי על מספר הימים

נאור שירי:  בסדר, אפשר לדבר על גמישות מסוימת

נאור שירי:  פשוט בדיוק מתוך הדברים שאת אמרת

נאור שירי:  ואני הייתי בטוח אתמול, כשהייתה מסיבת העיתונאים

פנינה תמנו: שיכריזו על זה שהחוק של חה"כ נאור שירי עובר

נאור שירי: לא, עזבו

שרון ניר: שיהפכו את זה להצעת חוק ממשלתית, אין לנו שום בעיה

נאור שירי: תכניסו את זה במתווה

נאור שירי:  עשיתם מסיבת עיתונאים, אמרתם שכולנו ביחד וביחד ננצח והעורף הוא חזית והחזית היא עורף

נאור שירי:  למה זה לא בא לידי ביטוי? עכשיו משרדי הממשלה, אני פשוט באמצע הדיון, איזה משרדים אתם? עבודה

שרון כהן: חכה, אני עוד לא הגבתי

פנינה תמנו: הם יושבים כבר שעה ורבע בסבלנות, אנחנו מחכים שתסיים את דבריך ואז אני עוברת

נאור שירי: בבקשה

נאור שירי:  לא, לא, אז באתי לשמוע

פנינה תמנו: אני רוצה להתחיל עם שרון כהן, מנהלת תחום בכיר פניות, מנהל הסדרה ואכיפה

שרון כהן: צוהריים טובים יושבת הראש

שרון כהן:  אז אני אשתדל באמת להגיב ככה מתחילת הדברים שעלו כאן לפני שעה ורבע

שרון כהן:  אז אני באמת אשתדל לעשות את זה בקצרה ולנסות להשיב לנקודות שעלו

שרון כהן:  אז קודם כל, מבחינת משרד העבודה, אנחנו בעצם נותנים הגנות בארבע הגנות עיקריות שקשורות לפיטורי נשים במסגרת "חרבות ברזל"

שרון כהן:  וזה הגנות שהן כלליות

שרון כהן:  כמובן יש את חוק עבודת נשים, אבל זאת גם הגנה שהיא גם בשגרה, שלא רק קשורה למלחמת "חרבות ברזל"

שרון כהן:       אז בעצם החוק הראשון הוא חוק הגנה על עובדים בשעת חירום, שאתה הצפת את זה כרגע

שרון כהן:  הוא בעצם מה-28 בנובמבר בחוק הזה יש הוראה, תקנה שחוקקה בהקשר הזה שניתנת הגנה לנשים שנעדרות מהעבודה, לצורך טיפול בילדים, בזמן שבן/בת הזוג שלהם נמצאים במילואים

שרון כהן:  יש להם הגנה מפני פיטורים

שרון כהן:  זאת אומרת זה משהו שהוא קיים ואנחנו אוכפים אותו ואנחנו אוכפים אותו בהליך פלילי

שרון כהן:  אז קודם כל, זאת הגנה שהיא קיימת

פנינה תמנו: הגנה לשעת חירום, לצורך טיפול בילד, עד איזה גיל?     

שרון כהן: גיל 14

פנינה תמנו: עד גיל 14

פנינה תמנו:  כולל יש לנו גם ילדים עם מוגבלויות

שרון כהן: ההגנה הזאת קיימת עד ה-1 במרץ ועם אופציה להארכה

שרון כהן:  זאת אומרת שאני בטוחה שזה יגיע לשר העבודה וליושב-ראש ועדת העבודה והרווחה וכמובן בהתייעצות עם כל גורמי הממשלה והם ידונו באפשרות הארכה

פנינה תמנו: בואי תסבירי לי את הפרקטיקה

פנינה תמנו:  נגיד יש אישה שבן זוגה במילואים

פנינה תמנו:  יש לה ילד בגיל 12

שרון ניר: והיא נעדרת לצורך טיפול בו, כי בעלה במילואים

פנינה תמנו: מה זה אומר? זה קצת רחב

פנינה תמנו:  יבוא המעסיק יגיד לה זה לא לצורך, אין קשר סיבתי

פנינה תמנו:  השאלה אם אנחנו משאירים לה

נאור שירי: לא, גם מה התקנה

נאור שירי:  הרי כלפי חייל מילואים מחויב המעסיק ללכת לוועדת התעסוקה ועל ידי כך לפטרו

שרון כהן: נכון, זאת ההגנה הבאה

שרון כהן:  תראו, אם אתם רוצים אני אענה

נאור שירי: אני רק אחדד

פנינה תמנו: תרשום לך את השאלות

שרון כהן: אני רק רוצה לשאול אתכם איך אתם רוצים שנעשה את זה? אתם רוצים שניכנס הגנה הגנה או שאני אתן בריף מהיר על ההגנות ואז תשאלו

פנינה תמנו: אני שואלת שאלות ואת הולכת איתי יד ביד

פנינה תמנו:  יש ארבעה הגנות, אנחנו בראשונה

פנינה תמנו:  שאלתי שאלה

עילם שניר: עילם שניר ממשרד המשפטים

עילם שניר:  אני רק אחדד שההגנה הזאת חלה לא רק על שירות מילואים, גם על שירות סדיר, בניגוד למה שדובר

עילם שניר:  ההגנה הספציפית הזאת

פנינה תמנו: זאת אומרת גם על נשות אנשי הקבע

עילם שניר: כן

עילם שניר:  וגם על תאים משפחתיים שגרושים

עילם שניר:  גם על בני זוג לשעבר

פנינה תמנו: בעצם התנאי העיקרי זה טיפול בילד בשעת חירום

עילם שניר: התנאי העיקרי הוא טיפול בילד

עילם שניר:  אבל יש בחוק הגנה לעובדים, הייתה גם בעבר, פה היא קצת הורחבה

עילם שניר:  הגנה לגבי סגירת מוסד חינוכי

עילם שניר:  פה ההגנה היא לא קשורה לסגירת מוסד חינוכי

עילם שניר:  אם יש מוסד שנסגר או לא, אלא יש הגנה לצורך הזה

עילם שניר:  כמו כל עילה שיש בסוף זאת לא עילה הרמטית כמו שיש במילואים או שמדברים על 30 יום שאי אפשר אלא רק בהיתר, מה שצוין כאן

פנינה תמנו: עילם, למה רוב הציבור לא יודע את זה? ועוד משה, שאל פה שאלה מאוד חשובה חה"כ נאור שירי

פנינה תמנו:  הוא אומר יכול להיות שיש הגנה, אבל אם אין מי שיאכוף, כן?     

שרון כהן: אז כאן גם נכנס התפקיד, אני אמנם נציגת משרד העבודה, אבל אני גם עובדת מנהל הסדרה ואכיפה, שזה גוף שאמון על אכיפת חוקי עבודה

שרון כהן:  בהקשר הזה זה חוק שאנחנו אמונים עליו והחוק נאכף, כמו שאמרת, אפרופו קשר נסיבתי, באמת הוא נאכף בהליך פלילי

שרון כהן:  אז שאלת איך זה קורה

שרון כהן:  אז אותה עובדת או בן זוגה, לא משנה מי, פונה אלינו

שרון כהן:  תכף אני אדבר באמת על הקמפיינים ועל ההנגשה שלנו, באמת כל הערוצים להגשת תלונה וכו'

שרון כהן:  אבל פנה אלינו אותו בן אדם שנמצא תחת ההגנה ומתלונן

שרון כהן:  עבדתי, פוטרתי, בן 12, נעדרתי, המעסיק שלי החליט לפטר אותי

שרון כהן:  במקרה הזה אני מבקשת ממנו את כל המסמכים הרלוונטיים, מכתבי פיטורים, אישורי העסקה וכו'

שרון כהן:  בשלב הזה אנחנו מעבירים את זה למפקחי העבודה

שרון כהן:  מפקחי העבודה של מנהל הסדרה ואכיפה מגיעים לבתי העסק ומנהלים תיק חקירה פלילי

שרון כהן:  בסיום הליך החקירה היה והמעסיק, אנחנו מוצאים שהמעסיק הפר את חוקי העבודה, תינקט נגדו סנקציה

פנינה תמנו: איזה סנקציה? מאחורי סורג ובריח הוא לא יהיה

שרון כהן: נכון

פנינה תמנו: יפה

פנינה תמנו:  אז מה הסנקציה?     

שרון כהן: יכול להגיע לקנסות, כתבי אישום או קנסות מנהליים

נאור שירי: כמה כאלו היו בשנה?     

פנינה תמנו: רגע, רגע, לא לעזור לי לנהל

נאור שירי: אני לא עוזר לך לנהל, רק משלים את השאלה שלי

נאור שירי:  חס וחלילה, אין לי יומרות כאלה

פנינה תמנו: אתה יודע מה? אבל בסוף גם שאלת את השאלה שאני רוצה, אז בסדר

פנינה תמנו:  הוא שאל כמה פניות קיבלתם?     

שרון כהן: אז אני אומר: בהקשר של חוק הגנה על עובדים לשעת חירום אנחנו קיבלנו, שוב, אני מזכירה שהמלחמה פרצה ב-7

שרון כהן: 10

פנינה תמנו: בלי תקדים

פנינה תמנו:  כן, כי זה כאילו מתנצל מראש

שרון כהן: שלוש תלונות

שרון כהן:  לא מתנצלת, שלוש תלונות

שרון כהן:  כרגע אחת נמצאת בחקירה פלילית

פנינה תמנו: עכשיו תקשיבי, רותם, כמה פניות אתם קיבלתם?     

רותם אבידר צאליק: 70

פנינה תמנו: לא, 500

פנינה תמנו:  70 את עזרת

פנינה תמנו:  תקשיב, תקשיבי

פנינה תמנו:  הדיון הזה זה לא בשביל להצליף פה באנשים, אבל זה אומר דרשני

פנינה תמנו:  זה זועק דרשני, ריבונו של עולם

פנינה תמנו:  שארגוני מגזר שלישי, של אימהות שמתנדבות, שרותם המעסיק שלה עושה הכול כדי שהיא תתפטר ובסוף אתם קיבלתם שלוש פניות

נאור שירי: אם אפשר השלמה לדברים שלך, כי הם מאוד חשובים

נאור שירי:  העניין במנגנון שציינת, סליחה שישבת פה שעה ורבע, שהוא מנגנון פאסיבי, הוא לא מנגנון אקטיבי

נאור שירי:  כי את חייל המילואים, יודע המעסיק ויודע גם חייל המילואים היום, שאין לו יכולת לפטר

נאור שירי:  את בת הזוג זה מהלך שרק אם פוטרה אותה מישהי, היא לא יודעת להגיד אני אפנה עכשיו לממונה על זה, היא לא יודעת

שרון כהן: נכון

שרון כהן:  ולכן אנחנו יוצאים בקמפיין בימים אלה

נאור שירי: אבל תסתכלי על המספרים

שרון כהן: אבל יש לי כל כך הרבה נקודות שאני צריכה לענות

שרון כהן:  אני רוצה רק ברשותכם לומר עוד משפט

פנינה תמנו: כן שרון, תמשיכי

פנינה תמנו:  הגנה שנייה, אלא אם כן חברי הכנסת יש לכם עוד שאלה על ההגנה הראשונה

פנינה תמנו:  כי זה מדהים, אנחנו כמחוקקים לא זכרנו את הדבר הזה

נאור שירי: לא ידעתי

נאור שירי:  ואני עוד בדקתי

נאור שירי:  אתם נגד השוואה בין חייל המילואים לבת זוג?      

פנינה תמנו: אם נראה לכם שמשעמם לנו, אנחנו גם אימהות, גם לי יש ילדים, וגם בן הזוג חזר רק עכשיו מהמילואים

פנינה תמנו:  אז לא משעמם לי לבוא לפה, את אומרת לפני חודשיים

פנינה תמנו:  לפני חודשיים ביקשנו את הקמפיין

פנינה תמנו:  עכשיו המלחמה מסתיימת, למי תעשו את זה? למי, ריבונו של עולם?     

שרון כהן: אבל יצאו פרסומים, חברים

רותם אבידר צאליק: צריך להגיד, תהליך של אכיפה זה אחרי, כבר הנזק נוצר, אנחנו רוצים להיות במניעה

שרון כהן: רותם, אנחנו גם נמצאים במניעה

שרון כהן:  אני ממש רוצה להשיב על הכול

שרון כהן:  אני מבינה שהדיון ככה, כולנו התכנסנו עם כל השעה לכל הדברים, אני מבטיחה להשיב לכל

שרון כהן:  כולל לך, רותם, כי אני עובדת בשיתוף פעולה עם עו"ד שבות רענן, היא מעבירה לי

שרון כהן:  אני רוצה שתשאלי אותה בבקשה כמה פניות היא העבירה לי עד כה, מתוך אותן 500 כמה פניות העברתם?     

פנינה תמנו: לא יעזור, שנייה

פנינה תמנו:  שרון, אני מאוד מחבבת אותך

פנינה תמנו:  אני אגיד לך משהו כזה

שרון כהן: לא, רק שיעבירו לי, אני אטפל

שרון כהן:  זה התפקיד שלי

פנינה תמנו: שרון, לא מקובל, לא מתקבל, שלוש תלונות אצלכם במשרד העבודה, 500 אצל נשות המילואים

פנינה תמנו:  לא מתקבל

פנינה תמנו:  את לא נכנסת לדברים שלי

פנינה תמנו:  תעשו את העבודה שלכם

פנינה תמנו:  אתם קמים בבוקר, מקבלים שכר, הן באות לפה בהתנדבות

פנינה תמנו:  והסולידריות הנשית לא יכול להיות שהיא תיפול רק על רותם ועל אחרות

פנינה תמנו:  לא יכול להיות

פנינה תמנו:  אתן מקבלות על זה תשלום

פנינה תמנו:  ואני מצטערת שאני ככה כועסת, אבל זה נורא מכעיס

פנינה תמנו:  מה זה שלוש פניות? אני אומרת לך שאם את יוצאת בקמפיין, היית צריכה קודם כל לצאת לפני חודשיים, שלושה

פנינה תמנו:  אבל אתם צריכים לצאת בבהול, במיידי, עם כתובות מאוד מאוד ברורות

פנינה תמנו:       אם אתם צריכים עזרה יש לכם את נעמ"ת, את שדולת הנשים, עם הרבה מאוד ידע

פנינה תמנו:  ואת מנהלת הוועדה, דלית אזולאי

פנינה תמנו:  אתן מוזמנות גם איתי להתייעץ איך להנגיש את זה לכלל האוכלוסייה

פנינה תמנו:  כולל זה שהמעסיקים חייבים לדעת שהם עוברים עבירה פלילית

פנינה תמנו:  ההגנה השנייה, בבקשה

שרון כהן: בהקשר של חוק חיילים משוחררים, חזרה לעבודה, שזה כמובן שזה חוק שמדבר גם על נשים וגם על גברים

שרון כהן:  לצורך העניין, גם אישה שמשרתת במילואים, אנחנו מדברים פה על נשים, אז גם לה יש את ההגנה הזאת

שרון כהן:  וכאשר הוא לא מקבל היתר מאת ועדת התעסוקה, כבר הבוקר הייתה לי שיחה כזאת עם משרתת מילואים שהמעסיק שלה רוצה לפטר אותה

שרון כהן:  הוא הזמין אותה לשימוע

שרון כהן:  כמובן הנחיתי אותה

פנינה תמנו: כרגע זה רק על המילואימניקים?     

שרון כהן: כן, חוק חיילים משוחררים

פנינה תמנו: שם זה היה, כמה ימים? 30

פנינה תמנו:  עכשיו זה הולך להיות 60 כי ראיתי שהגיעו להסכמות עם השר שלכם

שרון כהן: נכון

שרון כהן:  רק שזה עוד לא נחתם

שרון כהן:  ושר העבודה ממש הנחה את כל הגורמים המקצועיים לעשות את כל העבודה מהירה כדי להביא לו את זה על מנת שייחתם כמה שיותר מהר, כי זה ממש משהו שנמצא בראש סדר העדיפויות שלו

פנינה תמנו: אז אנחנו מברכות על הדבר הזה שהולכים לעשות

פנינה תמנו:  זה בערך החוק שלך? לא

נאור שירי: לא, החוק שלי מדבר על בנות הזוג

פנינה תמנו: נכון

פנינה תמנו:  שאתה רוצה שזה יהיה גם 60

פנינה תמנו:  מה עם בנות הזוג?     

עילם שניר: רק אם אפשר לגבי צו ההרחבה

פנינה תמנו: כן, בוודאי

עילם שניר: רק לדייק

עילם שניר:  כי נאמר קודם, כאשר דובי אמיתי עלה אז הוא דיבר על שבועיים

עילם שניר:  צריך להגיד שלפי חוק הסכמים קיבוציים זה תהליך שלוקח חודש לפחות

עילם שניר:  אז צריך לקחת את זה בחשבון, שתדעו

פנינה תמנו: לא, חשבנו כאן זה ישראל אקספרס

עילם שניר: לא, שלא יהיה איזה חוסר הבנה

פנינה תמנו: בסדר

פנינה תמנו:  חודש תתכנסו לעבודה קשה

נאור שירי: איפה המתווה הזה, אפשר לראות אותו? את המתווה שפורסם אתמול

פנינה תמנו: אני אתן לך

פנינה תמנו:  הנה, העברתי את זה קודם

פנינה תמנו:  אנחנו נעביר לך עוד מעט

פנינה תמנו:  הנה, בבקשה

עמרי שרון: כבוד יושבת הראש, סליחה שאני מתפרצת

פנינה תמנו: אני מבקשת להמתין טיפה

עמרי שרון: אני מחכה פה שעה ורבע

פנינה תמנו: אני מבטיחה שאני אתן לכם בסוף, גם פורום תקווה היו פה והורים שכולים

פנינה תמנו:  אנחנו אפשרנו

עמרי שרון: אין בעיה, אני בכוונה מחכה

פנינה תמנו: מה שמך?     

עמרי שרון: עומר

פנינה תמנו: עומר, אנחנו נאפשר בהמשך

פנינה תמנו:  הקדשתי 40 דקות בתחילת הדיון

פנינה תמנו:  אני רוצה לעזור לנשות המילואים ולזה

עמרי שרון: אני גם רוצה שתעזרי להם

פנינה תמנו: אז גם את פורום תקווה, אתם יכולים לקרוא להם שיבואו

שרון כהן: הגנה נוספת מתוקף חוק שוויון הזדמנויות בעבודה

שרון כהן:  שזה גם כן חוק שהוא בהליך פלילי

שרון כהן:  בעצם חוק שוויון זכויות בעבודה נושא של איסור אפליה

שרון כהן:  אז בחוק עצמו, אני אקריא, בעצם יש "לא יפלה מעסיק בין עובדיו או בין דורשי עבודה מחמת" כל מיני

שרון כהן:  והנושאים שהדגשתי לצורך הדיון הזה זה בעצם מהיותם הורים או במילואים, קריאתם לשירות מילואים וכו'

פנינה תמנו: מה, זה בחוק איסור אפליה במוצרים ושירותים ציבוריים, לא?     

שרון כהן: חוק שוויון הזדמנויות בעבודה, איסור אפליה

שרון כהן:  גם בחוק הזה בעצם יש הגנה גם לאנשי המילואים, גם לנשות המילואים, מעצם היותם הורים, מחמת הורות

שרון כהן:  וזה כמובן עוסק בקבלה לעבודה, בתנאי עבודה, בקידום בעבודה

שרון כהן:  בעצם הוא מונה כאן, מפאת קוצר הזמן אני באמת לא אמנה, אבל זה מנוי בחוק בצורה מאוד מאוד מסודרת

שרון כהן:  וגם את זה אנחנו אוכפים בהליך פלילי

שרון כהן:  וזה יכול להגיע, כי כאן המחוקק נתן כפל קנס

פנינה תמנו: כמה פניות קיבלת על ההגנה הזאת?     

שרון כהן: שתיים

פנינה תמנו: אז רגע, שלוש בראשונה

שרון כהן: סך הכול 12

שרון כהן:  כי על חוק חיילים משוחררים הגיעו שבעה

פנינה תמנו: אבל גם לפני חודשיים אמרתם לי 12

פנינה תמנו:  כמה זה היה אז אמרו לנו? זה המספרים שנאמר לי

פנינה תמנו:  הנציבות אמרו לי

שרון כהן: לא, נציבות שוויון הזדמנויות זה משרד הכלכלה

שרון כהן:  אנחנו משרד העבודה, מנהל הסדרה ואכיפה זה גוף שאמון על אכיפת חוקי עבודה

פנינה תמנו: שרון, בואי תקשיבי

פנינה תמנו:  אנחנו מבינים את המגמה ואנחנו ניתן לך להשלים גם את ההגנות

פנינה תמנו:  אני רוצה לדעת מתי הקמפיין ייצא

פנינה תמנו:  באמת, אני פרודוקטיבית

שרון כהן: תראי, אני יכולה לדבר, תוך כדי אני אסתמס עם הדוברות

שרון כהן:  אבל כבר עכשיו כשאני יושבת כאן קיבלתי ווטסאפים מהדוברות אצלנו

שרון כהן:  כי גם אצלנו יש בוועדת ביקורת המדינה שגם עסקה בנושא

פנינה תמנו: מי, הדוברת? מי נמצא שם?      

שרון כהן: מי שהיה, ראש המנהל שלי, מאיר דוד

פנינה תמנו: איפה הוא, עדיין שם?     

שרון כהן: לא, הוועדה הסתיימה

פנינה תמנו: היינו מביאים אותו לפה

פנינה תמנו:  אני אגיד כזה דבר: אתם חייבים לצאת לקמפיין

פנינה תמנו:  אתם חייבים

פנינה תמנו:  אני צריכה התחייבות

פנינה תמנו:  אנחנו צריכים התחייבות

פנינה תמנו:  אני רוצה לדעת שעוד חודש את באה ואת אומרת לי אני מוצפת פניות

פנינה תמנו:  1,000, 2,000 נשים שאכלו אותה, אין לי שפה יותר טובה לומר את זה

פנינה תמנו:  אכלו אותה

פנינה תמנו:  לא מספיק שהבעלים שלהם מסכנים את החיים שלהם, לא מספיק שהם לבד בחזית עם הילדים, לא מספיק שבאמת מקיזות דם בשביל להחזיק את הרוח הישראלית – בסוף גם אין אף אחד שם שעומד בקצה בשבילם

שרון כהן: גברתי יושבת-ראש, את צודקת במיליון אחוז

שרון כהן:  ובבקשה, מעל הבמה הזאת אם אפשר, אני פונה גם לציבור הנשים וגם לציבור הארגונים

שרון כהן:  אני מתחננת אליכם

פנינה תמנו: לא, לא, אין צורך להתחנן, אני עוזרת לך

פנינה תמנו:  אני הצעתי ללא מעט קמפיינים

שרון כהן: אבל נורא קל להעביר רגע לפני הקמפיין

פנינה תמנו: לא, שרון, את חוזרת, תהפכי כל אבן ואת דואגת להביא לנו תאריך שיוצא קמפיין עם כתובת מאוד ברורה שאת מעמידה מערך של אנשים אצלך שיודעים לטפל בדבר הזה

שרון כהן: הדבר הזה יקרה

שרון כהן:  ואני יודעת שזה קורם עור וגידים עכשיו, בזמן שאנחנו מדברות

שרון כהן:  אבל ברשותך, אם אפשר רק ברשותך לבקש מאותם ארגונים, באמת נמצאים כאן ארגונים מכובדים שעושים עבודת קודש

פנינה תמנו: הן רוצות לשתף פעולה

שרון כהן: בבקשה תעבירו אליי את המידע הזה

פנינה תמנו: לא, לא להעביר

פנינה תמנו:  לא, לא, לא

שרון כהן: למה לא? אנחנו נבצע את האכיפה

פנינה תמנו: סליחה, סליחה, לא, זה לא עובד אצלי ככה

פנינה תמנו:  שיתוף ציבור, אנחנו כבר במקום מתקדם

פנינה תמנו:  אנחנו לא שולחים אותם לעשות עבודה בשבילנו

פנינה תמנו:  את יושבת איתם, הם יעזרו לך להתחבר

שרון כהן: אנחנו עושות את זה

שרון כהן:  רותם יודעת שאנחנו עושים את זה

פנינה תמנו: רותם, אני לא מכניסה אותך לתוך הזה, אבל בקשה

פנינה תמנו:  הנתונים מדברים בעד עצמם

פנינה תמנו:  עילם, שאלה: נגיד הם הלכו להליך פלילי; האם אחרי זה אתם יודעים, מבחינה משפטית פשוט, האם האישה יכולה לתבוע אזרחית ולהסתמך על ההליך הפלילי?      

איתמר כהן: סליחה, נציבות שוויון בעבודה

איתמר כהן:  את היית בדיוק על הצד האזרחי של התביעות הפליליות האלה

פנינה תמנו: כמה תלונות יש לכם? איתמר כהן, מתמחה

פנינה תמנו:  מה זה מתמחה?     

איתמר כהן: מתמחה של אזור ירושלים

פנינה תמנו: מה זה מתמחה? אתה עורך דין?      

איתמר כהן: מתמחה במשפטים

פנינה תמנו: לא, לא, אני גם עורכת דין

פנינה תמנו:  יש מתמחה, אתה מתמחה, אתה עדיין לא, אתה עורך דין?     

איתמר כהן: אני עדיין לא עורך דין, אני מתמחה

פנינה תמנו: הבנתי

פנינה תמנו:  חלילה, לא שאני מזלזלת בכבודך

איתמר כהן: לא אמרתי כלום

פנינה תמנו: אבל מדוע לא הואילו בטובם אנשי הנציבות להגיע לכאן?      

איתמר כהן: אני לא יודע להגיד לך, אני מייצג את הנציבות כאן

פנינה תמנו: אני רוצה מכתב חריף לשר האחראי על הדבר הזה

פנינה תמנו:  אני לא מבינה את זה, באמת

פנינה תמנו:  לא נעים לי להגיד דברים

פנינה תמנו:  לא ראיתי כדבר הזה

פנינה תמנו:  סליחה איתמר, אתה לא אשם בשום דבר, להיפך, אני גם זוכרת את עצמי בתור מתמחה

איתמר כהן: לא נעלבתי בכלל, זה בסדר

פנינה תמנו: בבקשה, כן

איתמר כהן: בנושא המספרים, אנחנו קיבלנו באזור ה-71 פניות של אנשי מילואים

איתמר כהן:  מתוכם נשות מילואים ובני ובנות זוג – 21 פניות

איתמר כהן:  אנחנו תדיר מפרסמים בפייסבוק, אינסטגרם, גם עובדי המשרד בעצמם שרק לקבל פה פרופורציה

איתמר כהן:  כל היחידה הארצית היא מונה 11 עובדים

איתמר כהן:  ואנחנו באמת רוצים לקבל יותר פניות, עושים מאמצים לקבל יותר פניות

איתמר כהן:  הקמפיינים גם שיצאו בעבר ועכשיו מטעמים תקציביים מדברים על זה שלא יוצאים

פנינה תמנו: מה התקציב של הנציבות?     

איתמר כהן: אני צריך לבדוק את זה

פנינה תמנו: אני מכירה קצת את הנציבות מהתקופה של קניג, עובר דרך מרים, ששתיהן נשים שאני מאוד מעריכה

פנינה תמנו:  אבל אני חייבת לומר, מביש, מביש

פנינה תמנו:  הנתונים מבישים

פנינה תמנו:  אתם תחת משרד המשפטים

איתמר כהן: משרד הכלכלה

פנינה תמנו: כלכלה? מי זה שר הכלכלה? אה, השר ברקת

פנינה תמנו:  נפנה אליו גם, להוציא מכתב לברקת בבקשה

פנינה תמנו:  אוקיי, תמשיך עם דבריך

איתמר כהן: אני רק אומר שאנחנו עושים מאמצים גדולים באמת לקבל יותר פניות

פנינה תמנו: איך המאמצים האלה באים לידי ביטוי?     

איתמר כהן: כמו שאמרתי לך, בפוסטים שאנחנו מעלים לרשתות החברתיות

פנינה תמנו: פוסטים?     

נאור שירי: כמה לייקים היו לפוסט האחרון שהעלית? לא, באמת

פנינה תמנו: אנחנו חלילה, אנחנו לא אוהבים להעליב

פנינה תמנו:  אבל אני אגיד לך, אתה לא אשם

נאור שירי: אתה אומר לי העליתי פוסט על מישהי שמאבדת את העבודה

נאור שירי:  זה נראה לך הגיוני?     

פנינה תמנו: יש לנו נציבים אזוריים, נכון? איפה הם? אז מה עם מרים? אני מבינה, קודם כל אני רוצה לברך את מרים

איתמר כהן: מרים עזבה אחרי שנים ארוכות של שירות מבורך

פנינה תמנו: אבל מרים מתחתיה יש כמה? שלושה או ארבעה?     

איתמר כהן: יש שלושה נציבים אזוריים

פנינה תמנו: ואף אחד מהם לא מצא את האומץ לבוא לוועדה לקיום מעמד האישה?     

איתמר כהן: אני לא ידוע אם זה שיקולים של אומץ, אני לא רוצה לדבר בשמם

קריאה: נשים בכל זאת, אתם יודעים

איתמר כהן: אני לא רוצה לדבר בשמם

נאור שירי: אתה נשלחת לדבר בשמם, זה קצת בעייתי שאתה נציג של מישהו

איתמר כהן: בסדר, אבל לשמוע למה הוא לא בא, בכל זאת

פנינה תמנו: בוודאי שכן

פנינה תמנו:  והם יודעים טוב מאוד מה זה אומר

פנינה תמנו:  הזירה הזאת פה לא חנה בבלי הרבה פעמים, משתדלים אבל בכל זאת להיות מקצועיים

פנינה תמנו:  פה יינתנו תשובות ברורות וגם אנחנו נגיד את האמת, כי בסוף אנחנו הקול של הציבור

איתמר כהן: חד משמעית

פנינה תמנו: ולכן צר לי, איתמר, שהם הציבו אותך בסיטואציה, שמצד אחד אני רואה את הלהט שלך כמתמחה - -      

איתמר כהן: אני לא לוקח שום דבר באופן אישי, הכול בסדר

פנינה תמנו: - - הלוואי עליי שהיה לי את הלהט הזה כשאני הייתי מתמחה

פנינה תמנו:  אבל לא רלוונטי

איתמר כהן: אני מעריך את המילים, הכול בסדר

איתמר כהן:  אני לא נעלב באופן אישי

פנינה תמנו: אז אני אשאל, האם חוץ מפוסטים יש עוד משהו שעשיתם?     

איתמר כהן: כרגע משיקולי תקציב אין קמפיין בחוץ

איתמר כהן:  זו התשובה שלי

פנינה תמנו: טוב

פנינה תמנו:  עילם, יש לך משהו להוסיף?     

עילם שניר: רק להוסיף ולציין כמה דברים: אחד, בחוק הגנה לעובדים יש אפשרות כמובן גם להגיש הליך אזרחי

פנינה תמנו: המדינה עוזרת בזה, הסיוע?     

נאור שירי: מה פתאום

עילם שניר: חוק הגנה על עובדים בשעת חירום

פנינה תמנו: אני ממליצה, אז אמרתי את זה ואני אחזור על ההמלצה שלי, אני חושבת שזה היה בעניין הזה

עילם שניר: אני אשמח רגע להשלים

עילם שניר:  רק להגיד שבחוק הגנה על עובדים בשעת חירום יש גם מסלול אזרחי של תביעה אזרחית שכל אדם יכול כמובן להגיש

עילם שניר:  יש שם היפוך נטל שהנטל הוא על המעסיק להוכיח בעצם בחודשיים שלאחר הפיטורים, זה נותן עוד איזה שהיא הגנה אפשר

פנינה תמנו: זה למילואימניקים

עילם שניר: לא, זה לכל מי שחל עליו חוק הגנה על עובדים בשעת חירום, גם על מפונים

עילם שניר:  זו ההגנה הראשונה שדובר

עילם שניר:  ובחוק שוויון הזדמנות בעבודה יש גם שינוי נטלים שאפשר להחיל

נאור שירי: אבל זה לא היפך

פנינה תמנו: הוא אומר שיש פה היפוך של הנטל

נאור שירי: אין היפוך על הנטל

עילם שניר: יש נטל ראשוני שצריך להראות שאתה עומד בתנאים

עילם שניר:  לצורך העניין מי שמפונה יראה שהוא מפנה

נאור שירי: אבל תקשיב, אני רוצה לחדד משהו, כי אני חושב שזה קצת נופל בין הטיעונים, בסדר? אם אני היום, אשתי עושה מילואים ומפטרים אותי מהעבודה

נאור שירי:  תסביר לי את ההיפוך שדיברת

נאור שירי:  הרי אני לא מכיר את הזכויות כי אין כסף לפוסטים, ובמקרה שפספסתי את הפוסט המדהים שעשה משרד העבודה, חלילה ואני לא מזלזל בזה

עילם שניר: אז אני אומר שוב, אני לא מדבר כרגע מבחינה מה אכיפה שנעשית

נאור שירי: לא אכיפה; פיטרו אותי

עילם שניר: מבחינת החוק, מה שהוא קובע, חוק הגנה על עובדים בשעת חירום יש הוראת שעה שחלה לצורך העניין על בת זוג

נאור שירי: דיברנו

נאור שירי:  אוקיי, אז אין היפוך

נאור שירי:  אני צריך לפנות אקטיבית אליך

פנינה תמנו: לא, הוא מדבר על נטל הראיה

פנינה תמנו:  הוא מדבר על נטל הראיה בדיני עבודה

נאור שירי: רק אם אני פונה

קריאה: רק על זה מדברים – על החודשיים אחרי שהוא שוחרר

פנינה תמנו: למרות שזה פלילי

פנינה תמנו:  נאור, תבהיר בבקשה בצורה ברורה, כי אז יש לי גם עוד שאלה

עילם שניר: אין בחוק הגנה על עובדים בשעת חירום הסדר, כמו שאתה מדבר

עילם שניר:  אתה מדבר על הסדר שיש גם בהצעת החוק הפרטית שציינת שמדובר שכמו לחיילי מילואים, שיש בעצם, אי אפשר לפטר, הגנה שהיא הרמטית לצורך העניין

עילם שניר:  זה צריך היתר כדי שהפיטורים יתאפשרו

עילם שניר:  כמו שנשים בתקופת היריון

פנינה תמנו: צריך אישור מראש וכל זה

פנינה תמנו:  לא, הוא לא מדבר על זה שאתה צריך

פנינה תמנו:  הוא אומר יש הגנה כללית על כלל האוכלוסייה

עילם שניר: אני מסביר עוד פעם, את זה אין בחוק הגנה על עובדים בשעת חירום, בלי קשר למילואים

עילם שניר:  אין את ההוראה הזאת

עילם שניר:  יש איסור לפטר בכל מיני תנאים

עילם שניר:  במלחמה הזאת תיקנו את החוק, הרחיבו לעוד כל מיני קטגוריות

עילם שניר:  משפחות של חטופים, מפונים, הרחיבו גם נושא סגירת מוסדות חינוך וכו'

עילם שניר:  גם לבנות הזוג עשו סעיף שעוסק בזה

עילם שניר:  מה שאני מנסה להגיד זה דבר כזה

עילם שניר:  הפיטורים הם אסורים

עילם שניר:  אם יש מעסיק שמפר את החוק ומפטר, אז אפשר להגיש תביעה לבית הדין לעבודה בהליך אזרחי ולקבל פיצוי

עילם שניר:  מעבר לאכיפה הפלילית של החוק

פנינה תמנו: לא, זהו, השאלה אם בית הדין לעבודה ידרוש אולי את ההליך הפלילי

עילם שניר: יש היפוך נטל במובן הזה

עילם שניר:  יש סעיף שקובע, סעיף 3 אם אני לא טועה לחוק, שמבהיר שבעצם אם אתה מראה, למשל אם אתה מפונה ואתה מראה שאתה מפונה מאחד היישובים, זה הנטל הראשוני שאתה עומד בו

עילם שניר:  אז הנטל למעסיק להראות שהפיטורים לא היו קשורים לזה שאתה מפונה

עילם שניר:  זה בעצם המנגנון

עילם שניר:  יש מנגנון דומה בחוק שוויון הזדמנויות בעבודה, וזה בעצם הרבה חוקים שעוסקים

פנינה תמנו: עילם, אני מבקשת ממך לפנות אצלכם במשרד המשפטים, וגם אנחנו אולי נפנה

פנינה תמנו:  אנחנו מבקשים שלאור המצב תאפשרו, תפנה לעו"ד פוליטיס, שהיא תאפשר סיוע לנשים או לבני ובנות זוג שהבעלים או הנשים שלהם במילואים, לתת סיוע משפטי בחינם, מסובסד על ידי המדינה

עילם שניר: אני יכול לברר ולפנות אם הדבר הזה נבחן או לא

פנינה תמנו: לא, הוא לא נבחן, אני מבקשת

עילם שניר: בכל מקרה, ההגדרות, לפחות ממה שאני מכיר, זה לא התחום שאני עוסק בו

עילם שניר:  כל נושא הסיוע המשפטי או שהוא מוגדר בחקיקה או בהחלטות ממשלה

פנינה תמנו: אתה מייעוץ וחקיקה?     

עילם שניר: כן

פנינה תמנו: אבל אתה במשרד המשפטים? אז אפשר ללכת לבדוק, אנחנו פה לא חוצים הרים וגבעות

פנינה תמנו:  תדאג לפנות לסיוע המשפטי

עילם שניר: זה לא החלטה פרטנית שהם מחליטים לתת סיוע

עילם שניר:  או שיש את זה בחקיקה

פנינה תמנו: אפשר בהוראת שעה ויש הרבה מאוד דברים שאפשר

עילם שניר: אני אפנה ואשאל אם זה עלה ושיבדקו

רותם אבידר צאליק: מה שתואר עכשיו זה עמוק עמוק בתוך ההליך

רותם אבידר צאליק:  שאני צריכה כבר לפנות ואז הם צריכים להוכיח, הנזק כבר נגרם, אנחנו אחרי

רותם אבידר צאליק:  כשאנחנו מדברות על מוגנות זה שחור על גבי לבן, להגיד חבר'ה, לא מפטרים בנות זוג של משרתי מילואים

רותם אבידר צאליק:  אנחנו נשמור עליכן, אנחנו אתכן

רותם אבידר צאליק:  זה מה שאנחנו מבקשות

פנינה תמנו: וגם לא של אנשי קבע

פנינה תמנו:  הדס מנשות קבע, קצר וקולע

הדס וינוגרד הבר: בסדר גמור

הדס וינוגרד הבר:  תודה רבה

הדס וינוגרד הבר:  קודם כול אני רוצה להגיד שזו תופעה ממש אחת המפתיעות ולא נחמדות שנתקלנו בהן שנשים שבני הזוג שלהן נמצאים בחוד החנית של הלחימה מפוטרות או מוצאות לחל"ת שזה פיטורים שקטים היום

הדס וינוגרד הבר:  ופשוט זה קורה פעם אחר פעם וזה קורה גם לנשות משרתי הקבע שנמצאות בסיטואציה הזאת

הדס וינוגרד הבר:  מגיעות אלינו פניות, אנחנו באמת לא יודעות לאן להפנות אותן

פנינה תמנו: כמה פניות יש לכם? את יודעת לומר לי?     

הדס וינוגרד הבר: לא יודעת להגיד במספרים, אני יודעת להגיד שרק בשבועות האחרונים הגיעו אלינו חמש נשים

הדס וינוגרד הבר:  וגם להגיד שהסיפור שאנחנו לא יכולות לגייס אותם כדי שהן יבואו ויילחמו וידברו על זה

הדס וינוגרד הבר:  כי המון פעמים זה מלווה בבושה וחשש גם מהמעסיקים

פנינה תמנו: גם מהמעסיקים הבאים

הדס וינוגרד הבר: גם למעסיקים הבאים וגם למעסיקים הנוכחיים שהם עדיין מחויבים אליהם באיזה שהוא אופן במובן של חל"ת

הדס וינוגרד הבר:  אז הן אומרות אולי יחזירו אותי, אולי לא כדאי לפתוח עליהם

הדס וינוגרד הבר:  אני לא רוצה להיות זאת שמדבר בקול

הדס וינוגרד הבר:  וזה באמת קשה מאוד למצוא אנשים שיכולים לדבר על זה

פנינה תמנו: תודה הדס

הדס וינוגרד הבר: פנינה, אני רוצה להגיד לך תודה רבה באמת שאת משמיעה את הקול שלנו פעם אחר פעם

הדס וינוגרד הבר:  ונשות הקבע באמת מודות לך, ואני מדברת בשם כולנו, באמת להגיד לך תודה רבה

פנינה תמנו: תגידי לי אחרי שנצליח עם נשות הקבע, כי כרגע באמת דווקא עם נשות הקבע יש לנו, כמו שאמרתי קודם, מכדררים

פנינה תמנו:  אבל כנראה שהם לא חוו יותר מידי את העוצמה הנשית והעיקשות הנשית והמנהיגות הנשית, כולל נאור שירי, חה"כ נאור שירי, שאנחנו את הדבר הזה, גם אם צריך להחתים היום עצומה או לא יודעת מה, לבוא לשים בצורה אחרת, אנחנו נשנה

פנינה תמנו:  נשנה גישה

פנינה תמנו:  אנחנו באמת מנסים להתחשב, אנחנו באמת מנסים לא להפריע בניהול המלחמה

פנינה תמנו:  אבל יש פה מי שמנהלות יום יום מלחמה בבית

הדס וינוגרד הבר: זה קריטי מאין כמוהו

הדס וינוגרד הבר:  ואני חושבת שבאמת נשים כמוך שמודעות לבעיות שלנו ומדברות על זה בכל הזדמנות, זה דבר שהוא מאוד קריטי וחשוב לנו

הדס וינוגרד הבר:  ובאמת תודה רבה על זה

הדס וינוגרד הבר:  אנחנו באמת מכודרות ממשרד למשרד אבל צריך להגיד תודה לכל מי שכן עוזר לנו וכן מי שמסייע לנו

פנינה תמנו: בשמחה

פנינה תמנו:  אלון דסה, מנהל אגף גמלאות, ביטוח לאומי

פנינה תמנו:  לדעתי אנחנו נפגשנו כשרק נכנסת לתפקיד, כששאלתי על מחקר, נתונים

פנינה תמנו:  אמרת לי אני עובד במרץ

אלון דסה: אנחנו עדיין עובדים במרץ, גם לגבי מילואימניקים, גם לגבי החל"ת

אלון דסה:  יש ירידה גדולה בחל"ת ובפציעות החדשות

אלון דסה:  זה דווקא משהו שמשמח

פנינה תמנו: תן לנו תמונת מצב

אלון דסה: מבחינת האבטלה והחל"ת אני הייתי בקשר עם רותם גם בזמנו והעליתי בפניה את הבעיה שלנו כמו שהיא אמרה שהידיים שלנו כבולות

אלון דסה:  זה היה גם בדיון קודם בוועדה אצלך בעבר

אלון דסה:  לגבי החוק שלנו, שמגביל את הצורך בחל"ת ביוזמת מעביד

אלון דסה:  זאת אומרת אין לנו אפשרות פה לבוא ולדבר על חל"ת מוצדק ולכן אנחנו נקלעים לתרחישים האלה

אלון דסה:  אני כן יכול לברך על מה שדובי אמר פה, על ההתקדמות גם מבחינת התיקונים לגבי ימי היעדרות ואיסור פיטורי אנשי מילואים

אלון דסה:  ובעיקר על הקטע של פיצויי מעסיקים, שאני שומע את זה עכשיו

אלון דסה:  ידעתי שזה בהליכים וכרגע אני שמח לשמוע שזה עבר

אלון דסה:  ואנחנו באמת חיכינו לזה ופעלנו

פנינה תמנו: מה הקשיים שאתה יכול להציף בפנינו שעולים דווקא מהנשים שפונות אליכן?     

אלון דסה: זה בעיקר באמת אנשים שנמצאים במצבים או שהם מפונים מהבית או שמעביד מתנכל ובא ובאמת מנסה, כמו שעלה פה בוועדה, לכפות על העובד להגיד שהחל"ת הוא בקשה שלו

אלון דסה:  זה משהו שבאמת מעורר תרעומת כי נכון שלפי החוק צריך שחל"ת יהיה בהסכמה

אלון דסה:  אבל מכאן ועד להפוך את היוצרות ולהגיד שהחל"ת הוא בקשת העובד זה באמת כבר מרחיק לכת

אלון דסה:  אז זה באמת משהו שחייבים דרך אכיפה, דרך משרד העבודה או משהו כזה

אלון דסה:  אבל פשוט שהעובדים יידעו את הזכויות שלהם

אלון דסה:  זאת אומרת, לנו יש את הקושי שהחל"ת הוא לא ביוזמת מעביד או לאשר מצבים מוצדקים, כמו שקורים פה במלחמה

אלון דסה:  אבל באמת חשוב שתהיה פה אכיפה והסברה למעסיקים שאין דברים כאלה

אלון דסה:  המעבידים לא יכולים להכביד את המשקל שלהם ולכפות על העובדים תנאים דרקוניים כאלה

פנינה תמנו: בגדול אתה אומר שביטוח לאומי ידיו קשורות כל עוד אין את החל"ת המוצדק שבוטל בזמן הקורונה, שעשו שם מחטף ופגעו במעמדן ובמצבן של נשים

פנינה תמנו:  בעיקר נשים שהן היו אחרי לידה

פנינה תמנו:  אני רק אומר שלפי מחקר של המכון הישראלי לדמוקרטיה 10% מהנשים שהוצאו בזמן המלחמה לחל"ת הוא כפול משיעור הגברים

פנינה תמנו:  אתה מכיר את הנתונים? 53% מהנשים דיווחו שתפוקתן בעבודה ירד לעומת 39% מהגברים

פנינה תמנו:  ו-64% מהנשים דיווחו על הקושי להתרכז בעבודה ביחס ל-46%

פנינה תמנו:  מן הסתם זה גם כן נובע ממה שאתה גם תיארת, שהרבה פעמים יש לחצים מכיוון המעסיקים

פנינה תמנו:  וגם באופן טבעי שנשים לא יכולות, מצפים מהן ליותר מידי

פנינה תמנו:  בסדר גמור, תודה רבה לך

איתמר כהן: אני יכול להשחיל מילה קטנה?     

פנינה תמנו: כן

איתמר כהן: רק בעניין שדיברנו עליו קודם, פשוט לא רציתי להשאיר את הנקודה הזאת בלי התייחסות

איתמר כהן:  אנחנו עובדים עם פורום נשות המילואימניקים, עם עו"ד שבות רענן

איתמר כהן:  ואני רוצה לציין שקיבלנו ממנה מספר בודד של פניות עד עכשיו

פנינה תמנו: היא לא אמורה לעשות לך את העבודה

איתמר כהן: לא אומר שהיא צריכה לעשות לי את העבודה

פנינה תמנו: היא לא אמורה לעשות, איתמר

פנינה תמנו:  זו אמירה כל כך שאפילו - - -     

איתמר כהן: אני לא מטיל פה אחריות

איתמר כהן:  אני אומר, אנחנו במאמץ באמת גדול בנציבות להגדיל את הפניות

איתמר כהן:  עושים וובינרים, עושים הרצאות

פנינה תמנו: תראה, שבות ורותם וכולן, גם מגדלות ילדים בזמן שהבעל נלחם, גם באות לכנסת וגם אתה רוצה שיאספו לכם את הפניות? אז סליחה איתמר, קצת צניעות

פנינה תמנו:  קצת צניעות

פנינה תמנו:  תודה, סיימתי לשמוע

פנינה תמנו:  זה פשוט בושה וחרפה

פנינה תמנו:  אף אחת מהן לא אמורה להביא לכם שום נתון

איתמר כהן: אני לא העברתי שום ביקורת

פנינה תמנו: תצאו לקמפיין, קחו את התקציבים שלכם

איתמר כהן: אני מקבל, אני אעביר

פנינה תמנו: ותקצו לזה מספיק בשביל שהנשים האלה יכירו וידעו

פנינה תמנו:       ואני עכשיו רוצה רגע לסכם את הדיון הזה, אני לא מסכמת את הדיון כולו, כי אני רוצה לאפשר גם לפורום תקווה וגם לצעירים שנמצאים איתנו

פנינה תמנו:  אני אומר כזה דבר: האמת, לא נוח להיות במקום הזה

פנינה תמנו:  לא נוח להיות בנקודה הזאת

פנינה תמנו:  גם לאור מספר הפניות, גם לאור זה שאנחנו ביקשנו כבר לפני חודשיים לצאת לקמפיין

פנינה תמנו:  אנחנו ב-delay וזה לא מתאים, לא מכבד אותנו, לא מכבד את הגופים שלכם

פנינה תמנו:  שאני בטוחה שאתם עושים עבודה, קמים בבוקר כדי להיטיב עם שוק התעסוקה ובתוכו נשים

פנינה תמנו:  אבל אנחנו כרגע לא במקום רציני

פנינה תמנו:       על כן, מה שאני מבקשת מכל מי שנמצא כאן –, איתמר, אני מדברת

איתמר כהן: אני יודע, זה בנושא שאנחנו מדברים

פנינה תמנו: לא, לא מעניין אותי ההתכתבות

פנינה תמנו:  פעם הבאה ששלושת הנציבים יגיעו לפה

פנינה תמנו:  אלא אם כן אתם חושבים שנציבות שוויון הזדמנויות בעבודה היא דבר מיותר

איתמר כהן: חס ושלום

פנינה תמנו: למרות שזה נציבות שהיא חשובה

פנינה תמנו:  כרגע אתם מוכיחים, דווקא בעת הכי קשה למדינת ישראל, הנציבות מוכיחה שהיא לא יודעת לתת את העבודה

פנינה תמנו:  וזה נציבות שאני מעריכה, דווקא כמי שנלחמת במאבק באפליה וגזענות

איתמר כהן: אני מבין, אבל אנחנו לא צריכים לירות בתוך הנגמ"ש, יש לנו מטרה משותפת

פנינה תמנו: אל תטיף לי

פנינה תמנו:  אני איתך סיימתי את הדיון

פנינה תמנו:  וזו פעם אחרונה שאתה בא לפה לתת תשובות כשהממונים עליך הם שאמורים לתת תשובות

פנינה תמנו:  מה זה הזלזול הזה בכנסת ישראל ובנבחרי הציבור? אנחנו מזלזלים בחיי הנשים האלה?      אני מבקשת שתהיה תוכנית שמוגשת לפה בעוד שבוע, שהיא כוללת את כל הזרועות, כולל קמפיין, כולל איך מטפלים בהן, כולל מה ההמלצות שלכם בהגנות

פנינה תמנו:  אני לא נתתי לך לדעתי את כל ההגנות, אולי שלוש

פנינה תמנו:  כולל כל ההגנות ומה דרכי האכיפה של ההגנות הללו

פנינה תמנו:  אין שום סיבה שלא נשתמש וניעזר בכל הכלים שכבר קיימים וגם דברים שאולי צריך לחוקק ואנחנו נבוא עם זה לשר

פנינה תמנו:  השר מאוד מתעניין בנושא הזה, אבל את הדבר הזה חייב לפתור

פנינה תמנו:  חה"כ מירון תעיד

פנינה תמנו:  כמה דיונים אנחנו עוד נצטרך לעשות פה כדי שיתייחסו לנשים האלה?      אני אגיד לכם את האמת, אנשים יושבים בבית, עם ישראל רואה את הפיטורים האלה ומתבייש

פנינה תמנו:  מתבייש

פנינה תמנו:  וגם אנחנו מתביישים

פנינה תמנו:  כי מצד אחד אנחנו באים, דנים, מנחים, מצד שני זה נראה לא רציני

פנינה תמנו:  אז אני רוצה להאמין שרון שאת באמת בעלת פונקציה ואשת עשייה

פנינה תמנו:  אני רוצה להאמין שהנציבים שממונים עליך מספיק רציניים לדעת שגם אם אין את הראש כרגע ואין נציבה, אז הם יודעים גם לתפקד ביניהם ולשבת ולהביא תוכנית עבודה רצינית ולא להטיל את זה על נשות אנשי המילואים או הקבע

פנינה תמנו:  ואני מצפה שגם משרד המשפטים, שהוא היה קצת אנמי, יפנה לסיוע המשפטי

פנינה תמנו:  סליחה, אני אומרת את האמת שלי, אני לא מוכנה לשמוע תשובות כאלה של על הדרך

פנינה תמנו:  אנחנו נוציא מכתב גם לסיוע המשפטי

פנינה תמנו:       אני עדיין לא נועלת את הדיון, כי אני רוצה לשמוע את פורום תקווה ואז אותך עומר

פנינה תמנו:  שלום נועם, נפגשנו שבוע שעבר, אח של איתן מור

פנינה תמנו:  מה שלומך? אני יודעת שזו שאלה לא פשוטה בימים אלה

פנינה תמנו:  אבל יישר כוח שאתה בא, נשמע את קולך

נועם מור: אז אני נועם, אני אח של איתן שהיה במסיבה ונחטף בשעה שחילץ שתי גופות של בנות, ושילם על זה במחיר של החטיפה

נועם מור:  אני ואיתן אחים מאוד מאוד קרובים

נועם מור:  איתן הוא אחי הבכור, הייתי מדבר איתו הרבה על כל מיני נושאים שאני לא מדבר עם אף אחד

נועם מור:  הייתי מגיע לדירה שלו, אם הייתי ליד נחלאות הייתי קופץ לדירה שלו

נועם מור:  ואני מבקש מכם לא לשכוח את אח שלי הבכור ואת שאר החטופים

נועם מור:  אסור שהנושא הזה ירד מסדר היום של כל אחד פה

נועם מור:  אנחנו צריכים להחזיר את החטופים, את כל החטופים בניצחון ובגאווה

נועם מור:  צריך להחזיר אותם בעסקה שלא מביישת אותנו ובעסקה טובה שנצא משם בניצחון ובגאווה

נועם מור:  תודה

פנינה תמנו: תודה רבה לך

פנינה תמנו:  עומר, תציגי עצמך

עמרי שרון: קוראים לי עומר ירון, אני חברה של רומי גונן, שנחטפה מהמסיבה ברעים

עמרי שרון:  אני רוצה להגיד תודה שאת פתחת את הוועדה הזאת בהתייחסות למשפחות שהאהובים שלהם נחטפו

עמרי שרון:  זה צריך להיות בסדר עדיפות ראשונה, כל הזמן, כי אצלנו החיים נתקעו

עמרי שרון:  אין לנו איך לנהל שגרה

עמרי שרון:  אנחנו לא מנהלים שגרה

עמרי שרון:  זה לא התמודדות עם חיים, עם משהו שהחיים מביאים אליהם

עמרי שרון:  זה פשוט להיתקע ולחכות עד שהם יגיעו לפה

עמרי שרון:       אני רוצה להגיד לכם שאני לא סתם חיכיתי, כי הוועדה הזאת מדברת על מעמד האישה

עמרי שרון:  וחברה שלי רומי התחננה שאני לא אלך למסיבה אחרת ושאני אבוא איתה לנובה

עמרי שרון:  כי במסיבה אחרת אני נפגעתי וכרגע אין לרומי מי שיצעק את הצעקה שלה

עמרי שרון:  היא כל הזמן עמדה לצידי

פנינה תמנו: את היית במסיבה?     

עמרי שרון: לא

עמרי שרון:  אני הייתי במסיבה אחרת לפני חצי שנה, וחברה שלי רומי תמיד נמצאת לידי והיא התחננה שאני לא אלך למסיבה הזאת, כי אני נפגעתי בה, בישראל

עמרי שרון:  לי יש מה לעשות עם עצמי

עמרי שרון:  לרומי אין כלום, היא נמצאת שם עכשיו

עמרי שרון:  ואין לי מושג מי נוגע בה, מי מסתכל עליה

עמרי שרון:  ואני חייבת שאתם תעשו את זה עכשיו, כי לנשים אין את האופציה אחרי זה לתקן, אין לזה שום תרופה

עמרי שרון:  ואולי גם לא יהיה להפלה

עמרי שרון:       אני חלמתי על זה

עמרי שרון:  אני מתעוררת בבוקר כשאני חולמת שככה חברה שלי חוזרת ואני לא רוצה שאף אחד ישאל את השאלה פה

עמרי שרון:  אז זה מבייש

עמרי שרון:  ככה לחזור מהשבי, זה מבייש

עמרי שרון:  אז אני מתחננת, זה כל כך קשה לי לדבר פה ולהגיד את זה, אבל לא סתם חיכיתי

עמרי שרון:  כי אני רוצה אותה בבית בריאה ושלמה ושנוכל לטפל בה כבר

עמרי שרון:  תודה

פנינה תמנו: תודה רבה

אלקנה פדרמן: אני אלקנה פדרמן, אני ניצול של הנובה

אלקנה פדרמן:  הייתי שם ב-7

אלקנה פדרמן: 10

אלקנה פדרמן:  נחטפו לי שם שישה מאבטחים: איתן, אליקים, בר, אנדריי, שלומי ורום

אלקנה פדרמן:  הסיפור שלי שהייתי שם אחרי שנלחמתי קצת והצלחתי גם להוריד כמה, נפצעתי בסוף

אלקנה פדרמן:  הייתי שם שמונה שעות בשיח, אמנם לא ראיתי את הזוועות שהיו, אבל שמעתי הכול באוזן

אלקנה פדרמן:  הייתי כולה 200 מטרים משטח המסיבה ושמעתי שם את הכול

אלקנה פדרמן:  גם את הצרחות בערבית, גם את השירים, גם הריח של הדם, השריפה

אלקנה פדרמן:  גם הגופות שהיו סביבי לפני שנפצעתי

אלקנה פדרמן:       רציתי לפנות למקבלי ההחלטות במדינה

אלקנה פדרמן:  אני יודע שפה אולי יש לי את האופציה להשמיע את הקול שלי ושל עוד הרבה אנשים

אלקנה פדרמן:  הלחימה לא צריכה להיפסק בשום צורה

אלקנה פדרמן:  אני עכשיו יצאתי משני סבבים בעזה והלוואי ואני אוכל לחזור לשלישי

אלקנה פדרמן:  אין שום יתרון לעשות עסקה כזאת או אחרת, חמאס צריך לרדת על הברכיים שלו ולהתחנן שאנחנו ניקח את החטופים

אלקנה פדרמן:  אם זה היה תלוי בי, כבר ביום הראשון הייתי לוקח מטוסי דלק ומרסס להם מעל כל עזה ואומר להם שיש להם שעה, שעה אחת להוציא את כולם או שכל עזה עולה בלהבות

אלקנה פדרמן:  והייתי רוצה לראות אם הם לא היו מוציאים את כל החטופים שלנו בריאים ושלמים ומיד במקום

אלקנה פדרמן:       בסוף על כל אחד יש מנוף לחץ

אלקנה פדרמן:  וזה שהמדינה לא עושה את זה ולא מנהלת נכון את הלחימה, זה על הפנים

אלקנה פדרמן:  אבל אם כבר בחרנו בדרך של להיכנס עם צה"ל ולא בדרך הכי נכונה, לדעתי, אז הלחימה לא צריכה להיפסק

אלקנה פדרמן:  לא בשום צורה, לא בשום עסקה

אלקנה פדרמן:  צריך להיכנס בהם עד הסוף, כי צה"ל יודע לעבוד

אלקנה פדרמן:  וזהו

פנינה תמנו: תודה רבה

פנינה תמנו:  אני מודה לכל מי שהשתתף בדיון

פנינה תמנו:  אני חושבת שהתוכנית זה מה שחשוב, תתכללי את זה, שרון, עם כלל הגורמים שהיו כאן, שתהיה פה תוכנית

פנינה תמנו:  תודה רבה